text:
शराबी केँ आफ़त, परिवार केँ राहत
अशोक कुमार बिहार मे आब शराब पीनिहार कें जेबी मे पचास हजार टाका राखय पड़तैन अन्यथा तीन मासक लेल जेल जाय पड़तैन। आई विहार विधानसभा विहार मद्य निषेध एवं उत्पाद संशोधन विधेयक २०१८ पास कय...
साहस आ धैर्य सँ मृत्यु केर धोबिया पछाड़ देल
रामबाबू सिंह मधेपुर । थाईलैंड सँ पछिला कएको दिनसँ एकटा खबरि संसार भरिक लोकक मन मस्तिष्क केर झकझोरि रहल छल। असलमे थाईलैंड केर वाइल्ड बोर नामक नेना भुटकाक फुटबॉल टीमक तेरह सदस्य एकटा गुफाकें भीतर जाक' भटकि...
इंग्लैंड क टावर ब्रिज सन बीपी मंडल सेतु पर अगस्त सँ दू पहिया वाहनक...
रामबाबू पटना । पूर्व मिथिला कए शेष बिहार समेत राज्यक राजधानी पटना सँ जोड़य बला बीपी मंडल सेतु निर्माण काज युद्ध स्तर पर चलि रहल अछि। निर्माण कंपनी एसपी सिंगला केर दावा अछि कि अगस्त...
शिक्षाक बेहतरी लेल अदभुत रहत केरल मॉडल
फीसक बढैत खर्च, निजी स्कूलक खसैत पढाईक स्तर आ बाट चौराहा पर खुलैत कोचिंग सेंटर पर विचार करैत सरकारी स्कूल दिस लोक झुकाव कए उचित मानि रहल छथि डॉ प्रवीण झा। - समदिया नोर्वे स डॉ...
क्षेत्रीय दल सभमे आंतरिक लोकतंत्र जरूरी : सुधाकर सिंह
वीरेंद्र यादव न्यूज एजेंसी पटना । राजद के कद्दावर राजपूत नेता जगदानंद सिंह क पुत्र सुधाकर सिंह क्षेत्रीय दल मे बढैत अलोकतांत्रिक परंपरा पर चिंता व्यक्त केलथि अछि। ओ कहला अछि जे क्षेत्रीय दल सभमे...
मनुषक संपूर्ण भोजन अछि साग-भात
आधुनिक काल मे साहित्यकार लोकनि मडूआ जेकां साग कए सेहो अपना सब दिस गरीबी स जोडि देलथि मुदा साग जीवन लेल केतबा जरुरी अछि एहि पर हम सब कम विचार केलहुं । एकर पौष्टिकता...
तिरहुतक पहिल कारोबारी शहर छल नाथपुर
गजानन मिश्र एकटा छल नाथपुर । सुपौल जिला के छातापुर सँ उत्तर और बलुआ बाज़ार सँ दक्षिण तथा प्रतापगंज सँ पूरब,अररिया जिला के नरपतगंज सँ पश्चिम। एकर पुरबी कात मे जे धार बहैत छैक,तकरा सुरसर...


c: text/html

text:
अंगरेजी साल 2018 आइ सं शुरू भ' गेल अछि. लोक नाच-गान, आतिशबाजी आ झमटगर खान-पानक संग नव साल कें स्वागत केलनि. दड़िभंगा, पटना, जनकपुर, काठमांडू, दिल्ली, मुंबई, कोलकाता, चेन्नई सहित भारत-नेपालक लगभग सभ भाग मे राति बारह बजिते दीयाबाती सन माहौल देखना गेल. लोक एक दोसर कें ऑनलाइन-ऑफलाइन मोबारकबाद देलनि.
प्रधानमंत्री नरेंद्र मोदी नव सालक पूर्व संध्या पर समूचा देशवासी कें शुभकामना देलनि. ओम्हर ओहि पार नेपाल मे सेहो अंगरेजी नव वर्ष पर उत्साह देखल गेल. बता दी जे भौगोलिक स्थितिक कारणें न्यूजीलैंड सभ सं पहिने नव साल केर स्वागत करैत अछि. असल मे न्यूजीलैंड मे नव दिनक शुरुआत सब सं पहिने होइ छै. एतय नव सालक पहिल दिन पब्लिक हॉलिडे रहैत छै.
न्यूजीलैंड के बाद ऑस्ट्रेलिया आ दक्षिण कोरियाक राजधानी सियोल सहित पूरा दुनिया नव सालक स्वागत मे आतिशबाजी आ उत्सव मनेबा मे जुटल. मिथिला मे अंगरेजी नव साल मनेबाक कोनो तहां परम्परा नै रहल छै मुदा एम्हर किछु साल मे उत्सवक माहौल देखल जाइत छै.
एहि अवसर पर सांस्कृतिक अनुष्ठान, जबरदस्त जुटान, खानपान पर लोक जोर देइत छथि आ एक-दोसर कें शुभकामना सेहो देइत छथि.

robotstxt: allowed

filter: keep


text:
भाषा मनुक्खक अभिव्यक्तिक माध्यम अछि. नान्हिएटा सं मैथिलीक प्रति लगाओ अछि. सिलेबस मे मैथिली छल आ सहरसा मे मैथिली लेल बहुत नीक माहौल छल. कॉलेजक दिन मे ओतुक्क गोष्ठी आ साहित्यिक गतिविधि प्रभावित कयलक. छात्र राजनीति सं जुडल छलहुं आ सहरसा केर 'अनवरत' साहित्यिक संस्था केर गतिविधि सं जुड़लहुं. जतय मायानंद मिश्र, मनोरंजन मिश्र, सुभाष चन्द्र यादव सदृश विभूति लोकनिक संग भेटल. ओतहि मैथिली लेखन शुरू भेल. 1984 मे वैदेही पत्रिका सं हमर दू गोट कविता 'आदमी आ शब्द' ओ 'कविताक दर्द' प्रकाशित भेल छल. मैथिली मे हमर रचना पहिल बेर प्रकाशित भेल छल.
कोलकाता आगमन आ मैथिली गतिविधि विषय मे किछु?
लूटन ठाकुर तहिया कलकत्ता सं 'प्रवासक भेंट' पत्रिका निकालैत छलाह. ओहि मे हमर रचना प्रकाशित होइत छल. कएक बेर जान-आन भेल छल कलकत्ता. एतय प्रवासी लोकनिक मैथिली प्रेम गजब कें छल. पहिने त' भ्रमण आ भेंट-घांट उद्देश्य सं एतय आयल छलहुं. मुदा दान-पानी एतुक्के लिखल छल, मोन लगैत गेल आ 1995 सं एतहि छी. तहिया एतय मैथिली गतिविधि ठीक-ठाक छल मुदा बाद मे कने ठंढा भ' गेल. एखन फेर गतिविधि रंग पकड़ने जा रहल अछि.
कार्यस्थल केर माहौल मैथिलीमय अछि अहांक. किछु टीपय चाहै छी?
हं, ई हमर सौभाग्य अछि जे नित विद्यापतिक दर्शन होइत अछि आ तें मिथिला/मैथिली हमर मानस पटल पर जमल रहैत अछि. विद्यापति विद्या मंदिर इसकूल केर प्रार्थना सेहो मैथिली मे गोसाओनिक गीत अछि. ओना मैथिलीक प्रति कर्त्तव्यबोध अछिए, तखन माहौल सेहो भेटल अछि.
बिनय भूषण सं पहिने आ बाद वला साहित्यकार क' कलकत्ता केर गोष्ठी आदि मे किछु लोक अपन बात रखैत छथि. एहना मे कहू जे अहां स्वयं अपना सं पहिने केर कोन साहित्यकार सं प्रभावित छी आ अपना बादवला सभ कें कोना देखैत छी?
लोक जे एहना क' कलकतिया मैथिली साहित्य काल कें बंटै छथि से उचित नहि. तखन ओ अपन-अपन विचार. रहल हमरा सं पहिने केर साहित्यकार केर बात त' कलकत्ता मे रामलोचन ठाकुर आ वीरेन्द्र मल्लिक बहुत प्रभावित कयलनि. ओना कुलानंद मिश्र, यात्री, राजमोहन झा, जीवकांत, सोमदेव आदि साहित्यकार मैथिलीक सेवा साधक जकां कयने छथि जे स्तुत्य अछि. सत्त कही त' हमरा एक साहित्यकार रूप मे पूर्ण माहौल नहि भेटल. कलकत्ता मे विशुद्ध साहित्यिक संस्था केर अभाव रहल अछि. सहरसा मे जे माहौल भेटल छल से एतय नहि भेटि सकल. अपना बादवला नवतुरिया सं बेस आशान्वित छी. एखन एतय नव साहित्यकार लोकनि कें देखि एतेक कहि सकैत छी जे आगामी दिन मे कलकत्ता मैथिली कें रिप्रजेंट करत. नव साहित्यकार मे विचारधारा आ अध्ययनक कमी अछि मुदा तथापि भविष्य लेल आशान्वित छी.
साहित्यकारक संगहि अपने सम्पादक सेहो छी. 'मिथिला चेतना' पत्रिका केर प्रकाशन ठमकल अछि, जखन कि ओहि पत्रिकाक आगामी अंक केर बाट तकैत-तकैत आब लोक आशा छोडि देने अछि. की एकरा बन्न बुझल जाय?
नहि-नहि. बन्न त' नहिए बुझल जाय. किछु समस्या सभ कें ल' एमहर नव अंक नहि आयल अछि. मुदा आब पूर्ण तैयारी संग आओत आ निरंतर आओत. से इंतजाम मे हम लागल छी. आलोचना, गद्य, साहित्य आलोचना, नव जेनरेशन, बाल साहित्य, लोक संस्कृति आदि विषय कें ल' 'मिथिला चेतना' शुरू कयल. पाठकक बीच नीक रिस्पोंस अछि. बहुत लोक एहि ल' टोकैत छथि आ अंक केर बाट तकैत छथि. आब जओ शुरू होयत त' ठमकत नहि.
पत्रिका सभ मे रचनाक प्रकाशन, स्वयं सम्पादक, निरंतर साहित्यिक गतिविधि मे रहितो अहांक एक्कहु गोट पोथी नहि आयल अछि, जे चकित करैत अछि?
सत्ते...हमरा स्वयं कखनो काल कचोटित करैत अछि ई बात. असल मे हमरा अपनो रचना सभक पांडुलिपि अपना लग सुरक्षित नहि अछि. पहिने एहि पर ध्यान नहि देलियइ आ आब पुरनका रचना सभ हाथ मे अछिए ने. सभटा हेरायल अछि. तथापि प्रकाशित रचना सभ त' प्रकाशक लग सं भेटि जायत. मुदा एतेक कहब जे शीघ्र हमर रचना संग्रह सेहो आयत.
सदति कहल जाइत रहल अछि जे साहित्यकार मिथिला राज्य केर समर्थन नहि करैत अछि. साहित्यकारक दृष्टिये मिथिला राज्यक औचित्य आ कोसी-अंग-वज्जिकांचल पर किछु कही?
आरम्भ मे हम मिथिला राज्यक विरोधी छलहुं. लगैत छल जे बिहार मे रहितो मिथिला/मैथिली जीबैत रहत. मुदा एम्हर राजनीतिक प्रपंच सं दुखी छी. सरकारी उदासीनता केर मारि पडिते अछि, मिथिला कें खंड-खंड करबाक खड्यंत्र सेहो चलि रहल अछि. कोसी-अंग-वज्जिकांचल ई सभ मिथिला अछि आ अभिन्न अंग अछि. लोक कें अपन चेतना जगयबाक चाही. मिथिला राज्य केर खगता दिनानुदिन बढल जा रहल अछि.
मिथिला मे क्षेत्रे नहि भाषा आधार पर सेहो लोक कें भरमाओल जा रहल अछि। एहि पर अपनेक विचार जानय चाहब?
हं...ने जानि ई लुत्ती सभ कोम्हर सं अबैत अछि! अंगिका, वज्जिका ई सभ मैथिली केर उपभाषा छैक. विज्ञ लोकनि कें स्वयं विचार करबाक चाही. मैथिली कें बटने किनको कोनो लाभ नहि भेटत. हं...मैथिली कें एहि सं नोकसान होयत. मिथिला मे भाषा कोनो रूपें किएक ने हो ओ मैथिली अछि.
आइ-काल्हि अहां दोहा लिखबा मे व्यस्त छी. किछु प्रकाशित दोहा चर्चा मे अछि. किछु लोक प्रशंसा त' किछु लोक आलोचना सेहो करैत छथि. अहांक दोहा दोषपूर्ण रहैत अछि?
किछु लोक हमरा पहिनहु कहने छलाह (मुस्काइत छथि). असल मे हम साहित्य मे बाउंडरी केर विरोधी छी. हमर दोहा छंदमुक्त रहैत अछि. एहन बात नहि छैक जे हम पहिल व्यक्ति छी जे एहना क' रहल छी. एहि सं पहिनहुं छंदमुक्त रचना होइत रहल अछि. छंद मे बान्हल रचनाक अपन महत्व छैक. मुदा हमर मानब अछि जे ओ साहित्य लिखल जाय जे रुचिकर आ बोधगम्य हो. मैथिली मे सोमदेव आ रामलोचन ठाकुर नीक दोहा सभ लिखने छथि. छंदयुक्त सेहो लिखब.
नवतुरिया साहित्यकार लेल किछु सनेश?
नवतुरिया मे उत्साह बहुत बेसी छनि जे नीक भविष्यक सूचक अछि. हिनका सभ कें पढबाक आदति सेहो लगबय पड़तनि. आलोचना सं घबड़यबाक नहि चाही. मोनक सुनी, साहित्य हृदय केर उपज छैक. सजग रही, जग कें जगबैत रही.
वृत्ति सं अध्यापक बिनय भूषण मैथिलीक सुपरिचित साहित्यकार छथि. प्रगतिशील विचारधाराक भूषण कथा, कविता, उपन्यास आदि विधा मे निरंतर रचनाशील छथि.


text:
उग्र भीड़ स पाँचटा युवकक जान बचेबा लेल जनप्रतिनिधि भेला सम्मानित
मुखिया घर मे नहि नुका रखितथि त चोरी क गलत आरोप मे पांचटा अल्पपसंख्यंक युवक कए मारबा लेल उतारू छल भीड
मधुबनी। जिला पदाधिकारी शीर्षत कपिल अशोक कहला अछि जे बिस्फी प्रखंड क नाहस उत्तर पंचायत मे सोम दिन संध्याकाल चोर क अफबाह मे किछु गोटे के पकड़ि मारि पीट आ बंधक बनेबाक रयास कैल जा रहल छल। सूचना भेटितहिं नाहस उत्तर पंचायत क वर्तमान मुखिया गंगा नाथ झा, पूर्व मुखिया रेणु देवी द्वारा आरोपित व्यक्ति सब के अपन घर मे नुका के जान बचाओल गेल। मुखिया तत्काल पतौना ओ पी के फोन फर घटना क जानकारी द के बजौलैन। पुलिस सब के थाना अनलक। संदिग्ध सबहक पहचान जयनगर प्रखंड क देवधा थाना क्षेत्र कदेवधा मध्य गाँव क निवासी रूपेँ भेल। ई लोकनि दिल्ली से अबय बाला मो़ शाहिद के तकबा लेल नाहस आयल छला। मो़ शाहिद विक्षिप्त छथि आ तेँ दिल्ली से ऐबा काल सकरी मे बस से उतरि हराइत भोतिऐत नाहस पहुँच गेला। शाहिद क संदिग्ध गतिविधि से लोक सब हुनका चोर बूझि पिटाइ क देलक।
ओकर बाद शाहिद के तकैत मो ईरसाद, मो जिलानी संदिग्ध के पकड़ेबाक सूचना पर नाहस पहुँचला। ग्रामीण हिनका सब के गिरोह क सदस्य बूझि बंधक बना मारि पीट करय लागल।
सूचना भेटते नाहस उत्तर क मुखिया आ श्री इंद्रदेव लाल कर्ण, पूर्व सरपंच सिमरी, हुनका सब के अपन घर मे नूका रखलैथ आ पुलीस के सूचित कयलैथ। आक्रोशित भीड़ क सामना करैत पुलिस के ई जनप्रतिनिधि सब सूजबूझ आ साहस क संग सहयोग कैल जाहि सँ कोनो तरहक अप्रिय घटना नहि भेल।
प्रेस सम्मेलन क पश्चात जिला पदाधिकारी आ पुलीस अधीक्षक दुनू जनप्रतिनिधि के सराहनीय काज क लेल माला, पाग आ प्रशस्ति पत्र से सम्मानित कयल गेल।. मुखिया श्री झा आपदा प्रबंधन विभाग क मास्टर ट्रेनर सेहो छथि।


text:
पुनौराधामक जानकी मंदिरक विकास करबाक जिम्मा उठेलनि नीतीश, 48.53 करोड़ टाका भेल स्वीकृत
बिहार कैबिनेटक बैठक संपन्न भ गेल अछि। नीतीश सरकार एहि बैठक मे कुल 21 गोट एजेंडा पर अपन मोहर लगा देलक अछि। जानकारी अनुसार बैठक मे तय कयल गेल अछि जे कुल 48.53 करोड़ टाका सं सीतामढ़ी मे स्थित पुनौराधामक सौंदर्यीकरण कयल जायत। एतबा नहि सीएम नीतीश कुमार 24 अप्रैल के पुनौराधाम मे आयोजित जानकी नवमी समारोह में स्वयं उपस्थित भ ओहि ठाम जायजा लेता।
उल्लेखनीय अछि जे पुनौरा धाम मे भव्य सीता मंदिर बनेबा लेल आ जनकपुर तक सड़क निर्माण कयल जेबाक स्वीकृति भेट चुकल अछि। ओमहर 17 अप्रैल सं जानकी महोत्सव शुरू भ गेल अछि। एहि मे बिहारक राज्यपाल महामहिम सत्यपाल मलिक सेहो शामिल हेता। कहल जा रहल अछि सीता मंदिरक विकास रामायण सर्किट विस्तारक माध्यमे होयत।
याद दियाबैत चली जे पछिला साल भाजपाक राष्ट्रीय उपाध्यक्ष प्रभात झा सीतामढ़ी मे जानकी महोत्सवक दौरान पुनौरा धामक विकासक आश्वासन देने छलाह। ओहि कार्यक्रमक अवसर पर ताहि समयक बिहारक राज्यपाल आ वर्तमान राष्ट्रपति महामहिम रामनाथ कोविंद व विख्यात धर्मगुरु रामभद्राचार्य सेहो उपस्थित छला।
कैबिनेट मे एहि सभ बात पर भेल विचार
– जमुई मे खूजत महिला डिग्री कॉलेज
– गृह विभाग मे खोलल जायत एकटा आर प्रशाखा
– 349 जूनियर इंजीनियर कें भेटत एक सालक सेवा विस्तार
– उर्दू अनुवादक संवर्ग नियमावली 2016 मंजूर
– उर्दू अनुवादक सभक लेल 1765 पदक होयत सृजन
– बिजली बिल पर सब्सिडी लेल 4137 करोड़ मंजूर
– भारतीय रिजर्व बैंक सं सोझे एनटीपीसी कें कयल जायत भुगतान
– बिहार अवर वन सेवा नियमावली 2018 मंजूर


text:
फोबिया
दुर्भीति या फोबिया (Phobia) एक प्रकार क मनोविकार छी जाहिमे व्यक्ति क विशेष वस्तुसभ, परिस्थितिसभ आ क्रियासभ सँ डर लागे लगैत अछि। मतलब ओकर उपस्थिति मे घबराहट होएत अछि जबकि ओ चीज उ समय खतरनाक नै होएत अछि। ई एक प्रकार क चिन्ता क बीमारी छी। एहन बीमारी मे पीडीत व्यक्ति क हल्का अनमनेपन सँ लके डर के भयावाह दौरा तक पडी सकैत अछि।
दुर्भीति क स्थिति मे व्यक्ति क ध्यान किछ एक लक्षण पर केन्द्रित भ सकैत अछि, जेना-धड्कन क जोर-जोर सँ धडकनाई या बेहोशी लागनाई। ई लक्षण सँ जुडल किछ डर होएत अछि जेना-मरि जाए क भय, अपन उपर नियंत्रण गुमा देनाई या पागल भ जेनाइ क डर।
विषय सूचीसभ
परिचय[सम्पादन करी]
ई विकार सँ रोगी अधिकतर लोग अपन विकार पर पर्दा डालैत रहैत अछि। ओकरा लगैत अछि कि एकर चर्चा करै सँ उनकर जग हंसाई होएत। ओ उ हालात से बचै पुरजोर कोशिश करैत अछि जाहिसँ ओकरा फोबिया क दौरा पडैत अछि। परन्तु ओ पलायन क रवैया जीवन मे जहर घोइल दैत अछि।[१]
परिचय[सम्पादन करी]
फोबिया तथा साधारण भय मे अन्तर[सम्पादन करी]
प्रकार[सम्पादन करी]
कारण[सम्पादन करी]
चिकित्सा[सम्पादन करी]
सन्दर्भ सामग्रीसभ[सम्पादन करी]
- ↑ असाध्य नहीं मनोरोग। हिन्दुस्तान लाइव।आकृति:हिन्दी चिह्न।७ अक्टूबर, २००९। डॉ समीर पारिख (मनोचिकित्सक)


text:
गुरुवार, 24 अक्तूबर 2013
“बसंत”कें मोन पारैत !
प्रस्तुतकर्ता Basant Village पर 1:58 pm 0 टिप्पणियाँ
शनिवार, 14 सितंबर 2013
बसंत हाई स्कूल
जिला पदाधकारी द्वरा बसंत में हाई स्कूल के सुकीर्ति भेटल
प्राप्त सूचना के अनुसार बसंत में बहुत जल्द हाई स्कूल खुलल बाला अछि
ई हाई स्कूल बसंत पारस नाथ स्टेडियम के पास खुलत
जेकर भूमि के चयन भ रहल अछि।
प्राप्त सूचना के अनुसार बसंत में बहुत जल्द हाई स्कूल खुलल बाला अछि
ई हाई स्कूल बसंत पारस नाथ स्टेडियम के पास खुलत
जेकर भूमि के चयन भ रहल अछि।
प्रस्तुतकर्ता Basant Village पर 3:57 pm 0 टिप्पणियाँ
बसंत में ईट उद्योग
प्राप्त सूचना के अनुसर बसंत के दुनु टोल में एक -एक ता ईट उद्योग
लाइग रहल अछि ई ईट भट्टी दुनु टोल के चौर में लाइग रहल अछि
लाइग रहल अछि ई ईट भट्टी दुनु टोल के चौर में लाइग रहल अछि
प्रस्तुतकर्ता Basant Village पर 3:47 pm 0 टिप्पणियाँ
बुधवार, 28 अगस्त 2013
काली पूजा 2012
दरभंगा जिलाके जाले प्रखंड केर बसंत ग्राम में एहि बेर काली पूजा खूब धूम धाम सं मनावल गेल। काली पूजनक ई 37वां बर्ष छल। बसंत ग्राम निवासी आ सम्प्रति दिल्लीमें उच्चतर पद पर कार्यरत श्री सच्चिदानन्द झा एहि बर्षक काली पूजाक भाड़ उठौने छ्लैथ आ संगहि कार्यक्रम सेहो हुनके सौजन्य सं आयोजित भेल छल। 13 नवम्बर सं 17 नवम्बर 2012 धरि आयोजित काली पूजाके अवसर पर विभिन्न प्रकारक रंगारंग कार्यक्रम राखल गेल छल। दिवाली दिन मां कालीक दक्षिणेश्वरी एवं श्यामा रुपक निर्धारित धार्मिक विधि सं पूजनोपरान्त मां कालीक पट्ट खोलल गेल। दोसर दिन समस्त परिवेश में अध्यात्मिक वातावरण तैयार करय के उद्देश्य सं जागरणक कार्यक्रम राखल गेल छल। तेसर दिन सुप्रसिद्ध मैथिली गायिका पूनम मिश्रा जीक गीतक कार्यक्रम। फ़ेर अंतिम राईत ऑर्केस्ट्राक कार्यक्रम। एहन रंगारंग कार्य्रमक आयोजन सं उपस्थित दर्शक आ श्रोताक मोन मुग्ध होयत देखाई पड़ल। अपन ईलाका में ई सब कार्यक्रम अपना- आप में अदभुत छल। विदित जे खड़का बसंत में मां कालीक पूजा 1977 सं भ रहल अछि। मान्यताक अनुसार काली स्थान शक्ति स्थलक रुपमें जागल अछि आ श्रद्धावान लोकक मनोरथ पूर्ण होयत अछि आ मनोरथा पूर्ण भेलाके खुशीमें हुनके द्वारा प्रतिमा बनायल जा रहल अछि आ पूजा पर होमय बला व्ययक वहन करैत अछि।- BHASKAR JHA
प्रस्तुतकर्ता Basant Village पर 5:10 pm 0 टिप्पणियाँ
श्री कृष्ण जन्माष्टमी
प्रस्तुतकर्ता Basant Village पर 10:18 am 0 टिप्पणियाँ
शुक्रवार, 23 अगस्त 2013
युवा फोटो
प्रस्तुतकर्ता Basant Village पर 11:22 am 0 टिप्पणियाँ
गुरुवार, 22 अगस्त 2013
हमर गॉम हमर लोक...बसंत
!!!.मिथिला मैथिल माईट पर बसंत छै एक गाम ..
वासी छी ओहि ठाम के सुमित रंजन झा हमर
नाम.!!!
प्रस्तुतकर्ता Basant Village पर 5:07 pm 0 टिप्पणियाँ


text:
- मिथिलेश कुमार झा
सगर राति दीप जरए नामे आयोजित होमएबला कथा गोष्ठीक ६६म आयोजन तीस मई शनि दिन मधुबनीमे आयोजित भेल। मिथिला साहित्यिक एवम् सांस्कृतिक परिषद, मधुबनीक तत्वाधानमे श्री दिलीप कुमार झाक संयोजनमे आयोजित ई कथा गोष्ठी कथा-उत्सवक नामसँ माध्यमिक शिक्षक संघ भवन, मधुबनीक सभा भवनमे संध्या ६ बजी सँ आयोजित कयल गेल। एहि कथागोष्ठीक उद्घाटन दीप जरा कए कयलनि डॉ. देवकान्त झा। मिथिलाक परम्परानुसार गोसाउनिक गीत गयलनि श्री प्रवीण कुमार मिश्र। एहि कथागोष्ठीक अध्यक्ष प्रस्तावित कयल गेलाह प्रसिद्ध कथाकार श्री हीरेन्द्र कुमार झा। अतिथि लोकनिक स्वागतमे स्वागत गान गओलन्हि श्री प्रवीण कुमार मिश्र। एहि आयोजनक प्रति दुइ शब्दक संगहि स्वागत भाषण देलनि संयोजक श्री दिलीप कुमार झा।
एहि कथा-उत्सवमे श्री शैलेन्द्र आनन्दक कथा संग्रह “घरमुहा”क लोकार्पण डॉ.रमानन्द झा “रमण”क हाथे भेल। ॠषि वसिष्ठक लिखल मैथिली बाल कथाक एकटा पोथी“झुठपकड़ा मशीन” केर लोकार्पण सेहो डॉ. रमानन्द झा “रमण” कयलनि। एहि उद्घाटन सत्रक संचालन कयलनि श्री दमन कुमार झा।
एहि कथागोष्ठीमे स्थानीय आ बाहरी कथाकार सभक लगभग ४२ गोट कथा पढ़ल गेल। कथाकार लोकनि छलाह:
१.जगदीश कुमार भारती- बिन टिकटक यात्रा
२.श्रीमती रानी झा- परिवर्तन
३.योगानन्द सुधीर- पाठकक गाछ
४.अजित कुमार आजाद- रोग
५.जगदीश कुमार मंडल- बिसंध
६.शैलेन्द्र आनन्द- सरहुलक सुगन्ध
७.कामेन्द्रनाथ झा “अमल”- गामक मोह
८.मिथिलेश कुमार झा -ब्रह्मसत्य, टीस
९.अमलेन्दु शेखर पाठक- विद्रोह, प्रहरी, चानसागर
१०.उमेश मंडल- बाइस भोजन, कर्तव्यनिष्ठ
११.नारायण यादव- अंधविश्वास, सुविधाक टैक्स
१२.अनमोल झा- रिलेशन १, रिलेशन २
१३.रघुनाथ मुखिया- बुद्ध, अजगरवृत्ति, धर्मनिष्ठ
१४.मनोजराम आजाद- बड़की बहुरिया
१५.चन्डेश्वर खान- सुशासन
१६.दुर्गानन्द मंडल- अपराजित
१७.उमाकान्त- अन्हार घरक साँप
१८.फूलचन्द्र झा “प्रवीण”- परिवर्तित स्वर
१९.उग्रनारायण मिश्र “कनक”- साय सुतारि
२०.दीनबन्धु- गाँधीक सात रंग
२१.रमाकान्त राय “रमा”- अप्पन हारल बहुक मारल
३०.डॉ.कमल कान्त झा- एखन छुट्टी नहि अछि
३१.ऋषि वशिष्ठ- ओ नाबालिक
३२.सुभाष चन्द्र झा “स्नेही”- अन्हार
३३.देवकान्त मिश्र- अपनत्व
३४.अशोक अविचल- गाम हमरो छी
३५.महेन्द्र पाठक “अमर”- परिवर्तनक संकल्प
३६. डॉ.हेमचन्द्र झा- निष्ठावान व्यक्तिक कन्यादानक अनुभव
३७.महाकान्त ठाकुर- अनुभूति
३८.विनय विश्वबन्धु- रहीम काका
३९.डॉ. सुरेन्द्र लाल दास- घण्टी घनघनाए उठल
४०.उमेश नारायण कर्ण- विधानक लेख
४१.शत्रुघ्न पासवान- सहयात्री
४२.अनिल ठाकुर- दुःख
भोर भय जएबाक कारणेँ चन्द्रपति लाल, भोगेन्द्र मिश्र “रमण”, विजेन्द्र कुमार मिश्र, पं.यन्त्रनाथ मिश्र आदि कैक गोट कथाकार अपन-अओपन कथा पढ़ि नहि सकलाह।
कथा सत्रक संचालन सम्मिलित रूपेँ अशोक कुमार मेहता आओर अजित कुमार आजाद कयलनि। पठित कथा सभ पर तत्काल आलोचना कयल गेल। प्रमुख आलोचक छलाह डॉ. महेन्द्र नारायण राम, फूलचन्द्र झा “प्रवीण”, डॉ. श्रीमती रंजना झा, कमल मोहन चुन्नू, डॉ. देवकान्त झा, उदयचन्द्र झा “विनोद”, डॉ. कमलानन्द झा, डॉ. फूलचन्द्र मिश्र“रमण”, नित्यानन्द गोकुल, शैलेन्द्र आनन्द, अशोक अविचल आदि।
गोष्ठीक अन्तमे हीरेन्द्र कुमार झा अपन अध्यक्षीय वक्तव्यमे पठित समस्त कथापर अपन समवेत दृष्टिकोण रखलनि।
सगर राति दीप जरए केर अगिला आयोजन रमाकान्त रॉय रमाक आयोजनमे मन राइ टोल (सिंघिया घाट, समस्तीपुर) मे हेबाक निर्णय सर्वसम्मतिसँ लेल गेल तथा गोष्ठीक दीप रमाकान्त बाबूकेँ अर्पित कय देल गेल। एहि संग एक बेर फेर नव साहियारक संग उपस्थित होयबाक उल्लासक संग कथाकार लोकनि प्रस्थान कयलनि। (३१.०५.२००९)।


text:
अजमेर (pronounced [ədʒmeːr] (
ई शहरक स्थापना शाकम्बरी चौहान शासक अजयराज प्रथम वा अजयराज द्वितीयद्वारा कएल गेल छल । ई शहर १२हम शताब्दीधरि चौहानसभक राजधानी रहल छल ।
अजमेर शहर अरावली पर्वतसँ घेरल अछि । ई सुफी सन्त ख्वाजा मोइनुद्दीन चिस्तीक दरगाहक लेल प्रसिद्ध अछि । शहरसँ ११ किमी दुर पुष्कर जे ब्रम्हाक मन्दिरक लेल प्रसिद्ध अछि एक पौराणिक हिन्दू धार्मिक केन्द्र छी । भारत सरकारद्वारा अजमेर शहरकें धरोहर शहरक रूपमे चुनाव कएल गेल अछि ।[१]अजमेरमे मेघवंशी, जाट, गुर्जर, रावत ब्राह्मण, गर्ग, भील आ जैन समुदायक बहुमत अछि ।


text:
पूर्णिया। जिला क अमौर स्थित कब्रिस्तान मे एकटा मृत जानवर कए दफनेबाक घटना स तमसायल भीड़ अमौर क कांग्रेसी विधायक जलील मस्तान कए ध कए धुनि देलक । वो एहि मसला पर अमौर-बायसी पथ पर प्रदर्शन करि रहल जनता कए शांत करबा लेल आयल छलाह। विधायक कए देखिते भीड़ अचानक बेकाबू भ गेल आ हनका पर टूटि पड़ल। भीड़ विधायक पर पहिने पथराव केलक। बाद में जमिकए धक्का-मुक्की सेहो भेल। जनताक बीच फंसल विधायक कए एतबा धुनाई भेल जे ओ सुरक्षा लेल गुहार करय लगलाह। जेना-तेना पुलिस क बीच-बचाव स विधायक जान बचाकए भागय मे सफल रहला। हालांकि एहि दौरान भेल झड़प मे कईटा पुलिसकर्मी कए सेहो चोट लागल अछि। हालांकि विधायक क स्थिति फिलहाल ठीक अछि आ ओ जिला मुख्यालय मे छथि। हैं। मुदा प्रत्यक्षदर्शी क अनुसार हुनका काफी चोट आयल अछि।
विधायक क पिटाई सूचना भेटला पर एसपी नैयर हसनैन खान, अपर समाहर्ता भूपेन्द्र कुमार सिंह, एनडीसी राजेन्द्र कुमार, डीएसपी मुख्यालय एस एस ठाकुर सहित लगभग सबटा अधिकारी मौका पर पहुंचलाह। भीड़ कए जेना-तेना शांत कैल गेल। एसपी कहला जे एहि मामला कए पुलिस ओतबा गंभीरता स नहि लेलक, जेतबा गंभीरता स लेबाक चाहेय छल। एसपी मामला कए गंभीरता स लैत अमौर थाना क थानेदार बीके झा कए तत्काल स्थानांतरित करि देलथि अछि। संगहि एसडीओ आ एसडीपीओ कए पूरा प्रकरण क जांच करि 24 घंटा क भीतर रिपोर्ट देबा लेल कहल गेल अछि। आरोपी क गिरफ्तारी क लेल टास्क फोर्स क गठन सेहो करि देल गेल अछि।
पूर्णिया मे विधायक कए पीटलक जनता
पूर्णिया। जिला क अमौर स्थित कब्रिस्तान मे एकटा मृत जानवर कए दफनेबाक घटना स तमसायल भीड़ अमौर क कांग्रेसी विधायक जलील मस्तान कए ध कए धुनि देलक । वो एहि मसला पर अमौर-बायसी पथ पर प्रदर्शन करि रहल जनता कए शांत करबा लेल आयल छलाह। विधायक कए देखिते भीड़ अचानक बेकाबू भ गेल आ हनका पर टूटि पड़ल। भीड़ विधायक पर पहिने पथराव केलक। बाद में जमिकए धक्का-मुक्की सेहो भेल। जनताक बीच फंसल विधायक कए एतबा धुनाई भेल जे ओ सुरक्षा लेल गुहार करय लगलाह। जेना-तेना पुलिस क बीच-बचाव स विधायक जान बचाकए भागय मे सफल रहला। हालांकि एहि दौरान भेल झड़प मे कईटा पुलिसकर्मी कए सेहो चोट लागल अछि। हालांकि विधायक क स्थिति फिलहाल ठीक अछि आ ओ जिला मुख्यालय मे छथि। हैं। मुदा प्रत्यक्षदर्शी क अनुसार हुनका काफी चोट आयल अछि।


text:
गया : बिहार क पहिल महिला डाकघर गया मे खुलल। राज्य मे एहन डाक घरक संख्या बहुत जल्द बढत। बिहार परिमंडल क मुख्य डाक महाध्यक्ष बिग्रेडियर जी भुयान गया क एपी कॉलनी मे बिहार क पहिल महिला पोस्ट आफिस क उद्घाटन केलथि। ओ कहला जे बिहार आब हर क्षेत्र मे तरक्की क नव निशान बना रहल अछि। बिहार क धीया लड़का कए पछाडि कए खुद आगू निकलि रहल छथि । आइ अधिकतर बैंक मे लडका स बेसी लडकी देखा रहल अछि। लड़की एहि जूनून कए देखैत राज्य सरकार निर्णय लेलक अछि जे महिला लेल किछु नव कैल जाए। महिला कए बेसी स बेसी सुविधा सुविधा प्रदान करबा लेल महिला डाकघर खोलल जा रहल अछि। एहि डाकघर मे अधिकारी स लकए ग्रेड फोर क कर्मी तक सब महिला छथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अलीनगर (दरभंगा)। दरभंगा जिलाक अलीनगर बिहार क राजनीति मे खास स्थान रखैत अछि। मुदा आई-काल्हि अलीनगर क पहचान एहि कारण स नहि भ रहल अछि जे इ बिहार मे नेता प्रतिपक्ष क विधानसभा क्षेत्र अछि, बल्कि अलीनगर आई अपन किसान क परिश्रम आ समर्पण लेल चर्च मे बनल अछि। अलीनगरक चारिटा गामक किसान एकटा भगिरथ प्रयास मे दिन राति एक केने छथि। अपन सूखल खेत तक पाइन ल जेबा लेल एहि ठामक किसान नदीक धार मोडबा मे लागल छथि। प्रकृतिक प्रकोप आ सरकारी उपेक्षा क कारण एहि क्षेत्र क अधिकतर खेत मे लागल फसल पटवन क अभाव मे झूलसी गेल अछि। किसानक आरोप अछि जे स्थानीय विधायक कहबा लेल बिहार मे नेता प्रतिपक्ष जरूर छथि मुदा किसान क एहि समस्या कए निराकरण करबा लेल कहियो प्रयासरत नहि रहलाह। मिर्जापुर, बघेला मनहर आ ननकार गामक किछु पैघ किसान त पंपिंग सेट स रोपनी क लेलथि मुदा फसल बचेबा लेल हुनको मुश्किल भ रहल अछि। सूखाइत फसल देखबाक बावजूद क्षेत्र मे सरकारी तंत्र क विकलांगता दूर नहि भ पाबि रहल छल। किसानक आंखिक सामने हुनकर मेहनत आ भविष्य झुलसि रहल छल। खेती पर आश्रित किसान क बैचेनी बढैत गेल। किसान कए कोनो उपाय नहि देखा रहल छल। मिर्जापुर बघेरा चौर मे मनहार आ ननकार क किसान क सेहो करीब छह सौ एकड मे लागल फसल सूखा गेल। तखन स्थानीय किसान सब मिल कए अपन स्तर पर निकारण करबाक फैसला लेलथि। चारू गामक किसान बैसार क तय केलथि जे अगर बघेला घाटकलग नदी कए धार गाम दिस मोडि देल जाए त खेत तक पाइन पहुंचाउल जा सकैत अछि। बैसार मे तय भेल जे संपन्न किसान गाडी आ जमीन देताह आ गरीब किसान श्रमदान करताह। बैसारक अगिला दिस स जमीन पर काज शुरू क देल गेल। गाडी स माइट खसायब शुरू भेल। किसान सपरिवार श्रमदान क बांध तैयार करबा मे लागि गेलाह। खेत मे पटवन क व्यवस्था क सपना साकार हेबाक दुहारि पर पहुंच चुकल अछि। जाति आ धर्म क भेद स कोसो दूर इ चारू गामक लोक खेत मे पाइन पहुंचेबा लेल एक भ चुकल छथि। बांधक काज मे लागल कोन किसान कोन जाति आ कोन धर्मक अछि इ कोनो माने नहि रखैत अछि। चंद्रमोहन मिश्र कोदारी स माटी काटी टोकरी भरि रहल छथि आ निसारूल ओ टोकरी कए उठा ल जा रहल छथि। भरोसी यादव क टोकरी मे माइट तिरपित राम द रहल अछि। सरकारी उपेक्षा क दर्द जरूर अछि मुदा अपन मेहनत पर सब किसान कए भरोस अछि। सबहक एक सुर मे कहब अछि जे सरकार, मंत्री, विधायक सब किछु करत इ सोचब छोडि चुकल छी। प्रकृति जखन हमरा सब पर खिसिया गेल अछि त हुनका स कोनो शिकायत किया करि। आब त बस इ बांध क निर्माण कोना आ कहिया पूरा होएत तेकर गप करू। हम सब हर हाल मे एहि बांध कए जल्द स जल्द पूरा करबा मे लागल छी। बांध लगभग पूरा हेबाक क्रम मे अछि। अलीपुर क एहि चारि गामक किसानक जिद आ परिश्रम देखि आसपासक गाम क किसान ऐहो दंग छथि। मुदा आश्चर्य जे श्रमदान करबा लेल सेहो स्थानीय विधायक एखन धरि हाथ नहि बढेलाह अछि। एहन मे नेता या सरकारी तंत्र कए कोसबा स नीक लागल जे दू टोकरी माइट बांध पर फेंक देल जाए।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
-एकर कार्यकाल पाँच साल लेल होइ छै।
साहित्य अकादेमी आ सगर राति दीप जरय
-साहित्य अकादेमी, दिल्लीक मैथिलीक आठम महिला समन्वयक डॉ. वीणा ठाकुर हेती, ई सूचना अशोक अविचल देलन्हि।
-एकर कार्यकाल पाँच साल लेल होइ छै।
-"सगर राति दीप जरय"क दोसर फेज (चरण)क पहिल सगर राति दीप जरय ०१ दिसम्बर २०१२ शनि दिन सन्ध्याकेँ केँ दरभंगामे
-एकर कार्यकाल पाँच साल लेल होइ छै।
-आयोजक छथि श्री अरविन्द ठाकुर
--"सगर राति दीप जरय"क पहिल चरणमे बहुत रास घुसपैठिया घुसि गेल रहथि आ ई अपन मूल उद्देश्यसँ दूर भऽ गेल छल।
-लोक भरि राति सुतैत रहथि, जातिवादिताक स्वर सोझाँ आबि गेल छल, लॉबी बना कऽ होइत समीक्षा आ ब्राह्मणवादी-आमंत्रण धरि गप पहुँचि गेल छल। साहित्य अकादेमीक हस्तक्षेपसँ मामला आर गरबड़ा गेल। ७५म सगर राति दीप जरयमे पटनामे किछु गोटे द्वारा शराब पीलापर धनाकर ठाकुर विरोध सेहो प्रकट केलन्हि। तकर बाद ओहीमेसँ किछु गोटे ऐ गोष्ठीकेँ दिल्ली लऽ गेला, मुदा विभिन्न कारणसँ आ साहित्य अकादेमीक दवाबपर मैथिली पोथी प्रदर्शनी नै लगाओल जा सकल, कारण आयोजक तकर अनुमति नै देलन्हि, ऐ साहित्य अकादेमीक कथा गोष्ठीकेँ ७६म -"सगर राति दीप जरय"क मान्यता नै देल जा सकल (ओना किछु ब्राह्मणवादी कथाकार आ घुसपैठिया लोकनि एकरा ७६म सगर राति दीप जरय कहि रहल छथि!!) । ७६म -"सगर राति दीप जरय"क आयोजन विभा रानी द्वारा चेन्नैमे भेल जतए मात्र एकटा कथाकार पहुँचला। कियो माला नै उठेलनि आ सगर राति दीप जरयक पहिल चरणक दुखद अन्त भऽ गेल।
--"सगर राति दीप जरय"केँ फेरसँ जियेबाक प्रयत्नक स्वागत कएल जा रहल अछि। "सगर राति दीप जरय"क दोसर फेज (चरण)क पहिल सगर राति दीप जरय ०१ दिसम्बर २०१२ केँ "किरण जयन्ती"क अवसरपर आयोजित भऽ रहल अछि। आशा अछि जे ई नव "सगर राति दीप जरय"क दोसर फेज (चरण)क पहिल सगर राति दीप जरय पुनः अपन ओइ पथपर आगाँ बढ़त, जे प्रभास कु. चौधरी ऐ लेल सोचने छला।
Subscribe to: Post Comments (Atom)


text:
नन्दा देवी राष्ट्रिय निकुञ्ज
नन्दा देवी राष्ट्रिय निकुञ्ज भारतक उत्तराखण्ड राज्यक नन्दा देवी पर्वतक अगल-बगलक इलाकामे अवस्थित अछि । ई निकुञ्ज ६३०.३३ वर्ग किमीमे फैलल अछि आ निकुञ्ज ३,५०० मी (११,५०० फिट) समुद्र सतह सँ उपर अवस्थित अछि । । एकरा सन् १९८२ मे राष्ट्रिय निकुञ्ज घोषणा कएल गेल छल । फुलसभक उपत्यका राष्ट्रिय निकुञ्ज मिलाए सन् १९८८ मे ई निकुञ्जके युनेस्कोद्वारा विश्व सम्पदा क्षेत्र घोषणा केनए छल ।[१] [२]
विषय सूचीसभ
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Official UNESCO site", अभिगमन तिथि ०४/११/२०१२।
- ↑ Official UNESCO site


text:
मुख्यमंत्री बिहार के विशेष राज्य के दर्जा देबय के मांग पहिनहिं कs चुकल छथिन्ह. जेहि दिन आमचुनाव के वोट के गिनती छल ओहि सं एक दिन पहिने तक कांग्रेस बिहार के विशेष राज्य के दर्जा देबय के पक्ष मे छल. मुदा गिनती के बाद पार्टी के नीक स्थिति मे आबतहि पार्टी के टोन बदलि गेल. बजट मे सेहो किछ नहि कहल गेल. कोनो विशेष पैकेज नहि देल गेल. आब देखल जाए नीतीश जीक चिट्ठी के बाद कि होएत अछि ?
प्रधानमंत्री के पत्र
मुख्यमंत्री बिहार के विशेष राज्य के दर्जा देबय के मांग पहिनहिं कs चुकल छथिन्ह. जेहि दिन आमचुनाव के वोट के गिनती छल ओहि सं एक दिन पहिने तक कांग्रेस बिहार के विशेष राज्य के दर्जा देबय के पक्ष मे छल. मुदा गिनती के बाद पार्टी के नीक स्थिति मे आबतहि पार्टी के टोन बदलि गेल. बजट मे सेहो किछ नहि कहल गेल. कोनो विशेष पैकेज नहि देल गेल. आब देखल जाए नीतीश जीक चिट्ठी के बाद कि होएत अछि ?
2 comments:
- AnonymousJuly 17, 2009 at 10:44 AM
accha haiReplyDelete
Rajneesh Kumar
बिहार के विकास मे राजनीति बरका बाधक सबित भ रहल ऐह, ज धरि गन्दा राजनित स मुक्ति नै भेट्त ता धरी बिहारक विकास के गती नै बरहतReplyDelete


text:
जनसङ्ख्या
जीव विज्ञानमे, विशेष प्रजातिक अन्त: जीव प्रजननक सङ्ग्रहके जनसङ्ख्या कहल जाइत अछि । समाजशास्त्रमे एकरा मनुष्यसभक सङ्ग्रह कहल जाइत अछि । जनसङ्ख्याक भितर आबै वाला प्रत्येक व्यक्ति किछ पहलू एक दोसरसँ बटैत अछि ।[१][२]
जनसाङ्ख्यिकीक प्रयोग विपणनमे व्यापक रूपसँ होइत अछि, ई आर्थिक एकाइसभ, जेना कि खुदरा व्यापारिसभ, सम्भावित ग्राहकसभसँ सम्बन्धित अछि । उदाहरणक लेल, एक कफीक दोकान अछि जे कि युवासभके अपन ग्राहक बनाबै लेल चाहैत अछि, एना करवाक लेल ओ ओहि क्षेत्रक जनसाङ्ख्यिकी देखैत अछि ताकि ओ युवा दर्शकसभके आकर्षित करैमे सक्षम भऽ सकै ।[३]
विश्व जनसङ्ख्या[सम्पादन करी]
सन्दर्भ सामग्रीसभ[सम्पादन करी]
- ↑ "Population", Biology Online, अभिगमन तिथि ५ दिसम्बर २०१२।
- ↑ "Definition of population (biology)", Oxford Dictionaries, Oxford University Press, अभिगमन तिथि ५ दिसम्बर २०१२, "a community of animals, plants, or humans among whose members interbreeding occurs"
- ↑ "Country Profile: Nigeria", अभिगमन तिथि २००८-०७-०१।


text:
पटना । जनता क दरबार मे मुख्यमंत्री कार्यक्रम 20 दिसंबर स शुरू भ रहल अछि। मुख्यमंत्री क एक अणे मार्ग स्थित आवासीय परिसर क दरबार हाल मे हर मास क प्रथम, द्वितीय आ तृतीय सप्ताह मे भोर 10 बजे स शिकायत क सुनवाई शुरू होएत आ अंतिम शिकायतकर्ता क सुनवाई तक जारी रहत। एकरा लेल आवास क बाहर शेड मे 8 स 12 बजे तक निबंधन होएत। निबंधन क बाद शिकायत पत्र पर निबंधन संख्या अंकित करि निबंधन कार्ड देल जाएत। एकर बाद भेटल प्रवेश पत्र क आधार पर शिकायतकर्ता दरबार हाल मे प्रवेश करि सकताह। बीस दिसंबर कए मासक तेसर सोम छी, लिहाजा ओहि दिन ग्रामीण विकास, ग्रामीण कार्य, पंचायती राज, ऊर्जा, पथ निर्माण, लोक स्वास्थ्य अभियंत्रण, कृषि, सहकारिता, पशु आ मत्स्य संसाधन, जल संसाधन, लघु जल संसाधन, नगर विकास आ आवास विभाग आओर खाद्य आ उपभोक्ता संरक्षण विभाग स संबंधित शिकायत क सुनवाई कैल जाएत।
मुख्य पृष्ठ समाचार 20 स लागत जनता क दरबार मे मुख्यमंत्री


text:
पाँच सालमे बंसलक पत्नी आ बेटाक कारोबार शून्यसँ 152 करोड़ टाका धरि पहुँचल। मंत्रीक पत्नी मधु आ बेटा अमित आ मनीष 2005 मे एक क म्पनी आरम्भ केलनि। बरख 2007 मे एकर टर्नओवर शून्य छल। एकरा बाद फेरो बंसल के न्द्रमे मंत्री बनला। ओ संसदीय कार्य मंत्री रहला। फेरो जल संसाधन मंत्री, फेरो वित्त राज्य मंत्री आ फेरो रेल मंत्री। एहि क्रममे हुनक परिवारक टर्नओभर शून्यसँ 152 करोड़ भऽ गेल। बरख 2008-09 मे हुनक बहिनक बेटो सिंगला (गिरफ्तार) चण्डीगढ़क एक गोट बीमार कम्पनी मार्डन बेकरीक अधिग्रहण केलनि। एकरापर बड़ पैघ कर्ज छल। तखन पवन बंसल के न्द्रमे वित्त राज्य मंत्री छला। कहल जाइत अछि जे, बंसलक प्रभावक मदति पाबि सिंगला बेकरी कम्पनीक प्लाटक उपयोग बदली करबा देलनि। अब ओहि ठाम कॉर्मशियल काम्प्लेक्स बनि रहल अछि। बंसल परिवारक कम्पनीकेँ केनरा बैंकसँ साठि करोड़ टाकाक लोन सेहो भेटल। पवन बंसल अपन परिवारक कम्पनीक आडिटर आ अपन बेटाक बिजनेस पार्टनर सुनील गुप्ताकेँ बरख 2007 मे केनरा बैंकक डायरेक्टर बनवा देलनि। तखन बंसल वित्त राज्य मंत्री छला।
अब एहि पूर्ण घटनाक्रमकेँ एना बुझू जे, एक गोट मंत्रीक उदय होइत अछि। ओकरा संग ओकर परिवारक लोग जुड़ैत अछि। सर सम्बन्धी जुड़ैत अछि। सरकारी पद सभपर सेहो। तखन ओ वित्त मंत्रालयमे छला। ओहि समय ओ अपन लोक वेदकेँ बैंकमे डायरेक्टर बनवेलनि। अपन पत्नी-बेटक कम्पनीकेँ लोन सेहो देयोलनि। माने जाहि सरकारी पदपर छी ओतऽ पहिने परिवारक, फेरो सगा-सम्बन्धी लोकनिक काज होइ। एहि तरहे एक मंत्री जेकर महत्वपूर्ण पदपर काज करै छथि। ओतऽ हुनकर लक्ष्य बनि जाइत छनि अपन परिवारक कम्पनीकेँ समृद्ध बनाएब। ओकर मंत्रालयकेँ ओकर सर कुटुम्ब चलबै छथि। पाछासँ। दिल्लीमे ई सभ जानैत अछि, मुदा ई बात जगजगार भऽ जाइत अछि। जखन मामिला सीबीआइ केर पकड़िमे आबैत अछि। कहल जा रहल अछि जे महेश कुमार रेलवे बोर्डक सदस्य भऽ जेबापर दस करोड़ देबऽ वला छला। संगे प्रश्चिम रेलक महाप्रबन्धक बनेबाक दाम फराकसँ छल। एहि पदक देख रेखमे रेलवेमे विद्युतीकरणक बड़ पैघ काज भऽ रहल अछि। एहि लेल ओहि ठाम प्रयाप्त राशि अछि। एहि कारणेँ हुनका दू दू गोट पदपर राखल गेलनि। माने बंसल परिवार भारतीय रेलक विकास, आधुनिकीकरणक दामपर अपन जेब भरि रहल छला। ई सभ काज खुले आम भऽ रहल छल। फोनपर सरेआम डील भऽ रहल छल, मुदा भारत सरकार सुतल छल। चण्डीगढ़क लोक सभक कहब छनि जे रेल मंत्री बंसल चण्डीगढ.-दिल्ली शताब्दी एक्सप्रेसक नियमित यात्री छला। पहिने ओ स्वयं चण्डीगढ़क लोक लग किछु चन्दा लेल जाइत छला। ओना बरख 2006 मे ओ मंत्री बनला। फेरो हुनक परिवारक सदस्य आ भागिन विजय सिंगला, बिक्रम बंसल आ हुनक पुत्र मनीष आ अमित मंत्री बंसल आ उद्यमी लोकनिक बीच भेट करेबाक माध्यम बनला। एहि तरहे बंसल आ सिंगला परिवारक स्टील, दवइ रियल स्टेटक व्यपार सेहो नीक चलि गेल। माने बंसल मंत्री बनला आ हुनक सगा सम्बन्धी परिवार व्यापारी वा उद्योगपति बनला। राजपाट आ पाइ केर ई सम्बन्ध वर्तमान राजनीतिक पहचान अछि।
(दिनांक - 12.05.13 के ँ प्रभात खबरक प्रथम पृष्ठपर प्रकाशित प्रधान सम्पादक हरिवंशक एक गोट लेख 'लज्जाविहीन, भयमुक्त आ अनैतिक भारतीय राजनीति' केर अंश)
अनुवादक
रोशन कुमार मैथिल
08292560971


text:
८१ म सगर राति दीप जरयमे लोकार्पण
८१ म सगर राति दीप जरयमे एकर लोकार्पण हएत। मण्डन मिश्रक मिथिलाक हेबाक ऐमे कोनो प्रमाण नै अछि। आर्यभट्टक (आदिभट्ट) आ ल़क्ष्मीनाथ गोसांइ, गोनू कुमारिल आदिक चर्च भेटत। संस्कृत आ अवहट्ठक विद्यापति (पदावलीक विद्यापतिसँ भिन्न) क चर्च सेहो। सॉफ्ट कॉपी ऐ लिंक पर अछि। https://sites.google.com/a/videha.com/videha-pothi/
जेना मेघदूतक लेखक कालिदास मिथिलाक नै रहथि कारण मेघ उरिया कऽ सभ ठामगेल मुदा मिथिला नै आएल, तहिना जे उच्चैठमे प्रचलित अछि से कालिदास मिथिलाक किछु यादव कुलमे पूजित आ अमरीताक पुत्र(लोककथामे) रहथि, मुदा से मेघदूतक कालिदाससँ भिन्न। ओना मण्डनक शास्त्रार्थक विवरण आ शंकर दिग्विजय आदिमे मण्डनक पराजय मण्डनक लेखनीमे लक्षित नै होइए (एकर चर्च हमर कथा "शब्दशास्त्रम्" मे भेल अछि), मुदा मण्डनक मिथिलाक हएब नहिये पञ्जीमे नहिये मण्डनक कोनो लेखनी मे नहिये कोनो समकालीन बा परवर्ती लेखकक लेखनमे भेल अछि। नैय्यायिक गंगेशक विवरण पञ्जीमे भेटत। सम्भव जे मण्डन नामक कोनो दोसर व्यक्ति मिथिलामे भेल होथि, मुदा मीमांसक मण्डनक एतुक्का हेबाक प्रमाण नै अछि।
दूषण पञ्जीक आधारपर श्रोत्रिय आ ब्राह्मणक रक्त शुद्धताक सिद्दांत ध्वस्त भ’ जाइत अछि। १००% श्रोत्रिय आ ६०% ब्राह्मण चर्मकारिणी/ देवदासी आदिक रक्त सम्बन्धी सिद्ध होइ छथि।
अतः पञ्जीक आधारपर सिद्ध होइए जे जाति मात्र सोशल-कल्चरल युनिट अछि, रक्त शुद्धताक कोनो प्रमाण उपलब्ध नै अछि।
Subscribe to: Post Comments (Atom)


text:
खोटाङ जिला
खोटाङ नेपालक पूर्वाञ्चल विकास क्षेत्रक सगरमाथा अञ्चलमे अवस्थित एक पहाडी जिला छी।
विषय सूचीसभ
- १ जिला कऽ इतिहास
- २ जिला कऽ नामाकरण
- ३ भौगोलिक अवस्थिति
- ४ किछु महत्वपूर्ण डाँडाकाँडा
- ५ सदरमुकाम
- ६ सिमाना
- ७ राजनीतिक विभाजन
- ८ प्रमुख पर्यटकीय स्थल
- ९ प्रमुख ताल/ पोखरि
- १० प्रमुख व्यापारिक महत्व कऽ स्थान
- ११ प्रमुख नदीसभ
- १२ विमानस्थलसभ
- १३ जिलागत निर्वाचन क्षेत्र अन्तर्गत खोटाङ जिला कऽ नक्सा
- १४ सन्दर्भ सामग्रीसभ
- १५ बाह्य जडीसभ
- १६ एहो सभ देखी
जिला कऽ इतिहास[सम्पादन करी]
एकिकरण करि बृहत नेपाल बनावेसँ पूर्व, दुधकोशी सँ अरुण धरिक किराँतीसभक बस्ती भेल माझकिराँत वा खम्वुवान क्षेत्रक नामसँ प्रसिद्ध छल। ई भू-भागक मुख्य प्रशासन चौदण्डीगढीक सेनवंशी राजाद्वारा सञ्चालित छल तहिना पहाडक छोट- छोट गढी आ थुमसभमे किराँती राजासभ राज्य करैत छल। चौदण्डीगढीक सेन राजाक ही शासनकालमे खोटाङ्गमे राईक स्वशासन देनए छल। विभिन्न समयमे किराँती राजा आ सेन राजाक बीच मतभेद आ कलह होमएत छल। एकर फाइदा उठा पृथ्वीनारायण शाह नेपालक एकिकरणक पहिनुक समयमे ई क्षेत्र उपर विजय केनए छल। राणाकालिन समयमे नेपालक ३५ जिलामे विभाजन कएल गेल छल।
ई समयमे हालक खोटाङक बीच भागमे पडैवाला साप्सु खोलाक सिमाना बना पूर्व ३ नम्वर आ पूर्व ४ नम्वर क्षेत्रक ओखलढुङ्गा आ भोजपुर गौडा शासन करैत छल। स्थानीय तहमे मझुवा, आमचोक, खोटाङ्ग, छुलुवार, सावा, दिप्लुङ, चुइचुम्मा, रतन्छा, खाम्तेल, हलेशी आ रावाथुम प्रशासनिक एकाई कायम छल। विशाल क्षेत्र होमएसँ साप्सु दक्षिणमे खोटाङ्ग इलाका अदालत आ ऐशेलुखर्क इलाका अदालत स्थापना करि न्याय प्रशासनक अतिरिक्त जग्गा रजिस्ट्रेशन करैके काम सेहो करैके सुरु भेल।
वि.स. २०१८ साल वैशाख १ गते नेपालक १४ अञ्चल आ ७५ जिलामे विभाजन करैत तत्कालिन खोटाङ्गद्वारा देख्ल जाइवाला आम्चोक आ सिक्तेल थुम भोजपुर देखनाइ आ रावापारिक क्षेत्र सोलुखुम्बु देखनाइ आ बाँकी क्षेत्र खोटाङ्ग देखैत खोटाङ्ग बजारक सदरमुकाम बनाक खोटाङ्ग जिला सेहो एक जिला कायम कएल गेल। ओ बखत ई जिलाक मध्य भागसँ बहैवाला साप्सुखोला सँ उत्तरतर्फ २३ गाउँ पञ्चायत आ दक्षिणतर्फ २२ गाउँ पञ्चायत रहल छल।
तत्कालिन संविधान बमोजिम एक गाम पञ्चायतसँ एक जना जिला सभा सदस्य चुनि पावैक कानूनी प्रावधान होमएसँ जिला सभामे स्वत: साप्सु उत्तरक बहुमत रहल। तत्कालिन पहिल जिला सभाक बैठक ही खोटाङ्गमे रहल सरकारी अड्डा अदालत दिक्तेलमे स्थानान्तरण करै लेल सरकारसँ माग करैत बहुमतसँ निर्णय केलक। खोटाङ्गमे रहल जिला पञ्चायत आ शिक्षा प्रशासन देखैक काम वि.सं. २०२० सालमे दिक्तेलमे सारि विधिवत रूपमे खोटाङ्ग जिलाक सदरमुकाम दिक्तेलमे सारल गेल। २०२२ सालमे तत्कालिन सरकार खोटाङ्ग अदालत दिक्तेलमे आ ऐशेलुखर्क अदालत सोलुसल्लेरीमे सारैके निर्णय केलक तँ तत्पश्चात खोलल गेल कार्यालयसभ क्रमशः दिक्तेलमे ही स्थापना भेल अछि।
नेपालक संविधानक तेसर संसोधन २०३२, खोटाङ्गक सिमाना पुनः हेरफेर करि भोजपुर जिलाक वोपुङ, भाज्याङ्गखर्क, काहुले तथा सोलु जिलाक बाकाचोल, पारा, जलेश्वरी, महेश्वरी, धारापानी, डुम्रे, दुवे, माक्पा, बाङ्गदेल, राखा, ऐंशेलुखर्क, बादेल, दिप्सुङ, लगायत पन्ध्र गाउँ पञ्चायत खोटाङ्गमे जोडि क हालक क्षेत्र तथा सिमाना कायम होमएत गेल अछि। अहिना विस्तार भेल क्षेत्र ही हालधरिक खोटाङ्ग जिला रहल अछि।
जिला कऽ नामाकरण[सम्पादन करी]
कोनो समय ई भू-भाग किराँती राजा "खोटे" द्वारा शासित कोटक रूपमे छल आ उनके नामसँ खोटाङ्गकोट होमएत "खोटाङ्ग" नाम रहल गेल किम्वदन्ती अछि। दोसर एक जनश्रुती अनुशार हाल खोटाङ बजार रहल स्थान आसपास प्रशस्त खोटे सल्लासभ पावैसँ ई क्षेत्रक खुट्टा कहल जाइ लगल। ई क्षेत्र ओ बखत हालक खुटा कहिक स्थान मात्र नै भ अरु अधिक क्षेत्र समेटने छल। ई क्षेत्रमे ओ बखत "हाङ्ग" नाम करिक प्रतापी राजा राज्य करैत छल। उनके नामसँ बादमे "खुटाका हाङ्ग" राजा कहैत "खुटाहाङ्ग" आ अन्त्यमे "खोटाङ्ग" शब्दक उत्पति भ ई जिलाक नाम "खोटाङ" रहल गेल कहिक भनाई सेहो रहल अछि।
भौगोलिक अवस्थिति[सम्पादन करी]
- अक्षांश — २६० ५०’ सँ २७० २८’ उत्तर
- देशान्तर — ८६० २६’ सँ ८६० ५९’ पूर्व
- औसत उचाइ १५२ मीटर सँ ३६२० मिटर धरि
हावापानी[सम्पादन करी]
- औसत हावापानी :– ठण्डा शितोष्ण आ समशितोष्ण
- औसत तापक्रम :– अधिकतम ३० सँ न्युनतम ५ धरि
- वार्षिक वर्षा:- १४८ मि.मी. (सदरमुकाममे)
किछु महत्वपूर्ण डाँडाकाँडा[सम्पादन करी]
- मैंयु-२०४६ मि.
- टयम्के-३००५ मि.
- मेरुङ्ग-३३४३ मि.
- रमिते डाँडा मंगलटार
- नागी डाडा बिजयखर्क
- पञ्चकन्या देवी डाँडा माला
सदरमुकाम[सम्पादन करी]
सिमाना[सम्पादन करी]
- पूर्वमे-भोजपुर
- पश्चिममे-ओखलढुङ्गा
- उत्तरमे-सोलुखुम्बु
- दक्षिणमे-उदयपुर
राजनीतिक विभाजन[सम्पादन करी]
- निर्वाचन क्षेत्र संख्या:-२
- इलाका:-१३
- गा.वि.स.:-७६ छोरम्बु , राजापानी,डाडा गाउँ, बतासे, सप्तेस्वर,चिसापानी, फेदि,मंगलटार विजयखर्क
प्रमुख पर्यटकीय स्थल[सम्पादन करी]
ई जिलाक मुख्य पर्यटकिय स्थलसभमे बराहापोखरी, हलेसी महादेव स्थान, ट्याम्केडाँडा, मेरुङ डाँडा आ सेल्मेडाँडा आदी पडैत अछि। एकर साथे हलेसी मलाथुम्की, तुवाचुङ जायजुम, मुढे डाँडा, रूपाकोट डाँडा, मझुवा गढी, ताराखसे डाँडा आ सहदेउ गढी आदि स्थल सेहो पर्यटकीय दृष्टिकोणसँ महत्त्वपूर्ण स्थलक रुपमे रहल अछि।
प्रमुख ताल/ पोखरि[सम्पादन करी]
ई जिलाक प्रमुख ताल/ पोखरिमे बराहपोखरी,छिता पोखरी आ इन्द्रेणी पोखरि मुख्य छी।
प्रमुख व्यापारिक महत्व कऽ स्थान[सम्पादन करी]
ई जिलाक प्रमुख व्यापारिक स्थानसभमे दिक्तेल बजार,हलेसी, अर्खौले बजार, ऐंसेलुखर्क,बाक्सिला माने भञ्याङ्ग,स्यलगौडे,चिसापानी, सिमपानी,रतन्छा बुइपा पञ्चरदोबाटो माला आ खोटाङ बजार पञ्चमी बजार मंगलटार बजार मुख्य छी।
प्रमुख नदीसभ[सम्पादन करी]
विमानस्थलसभ[सम्पादन करी]
जिलागत निर्वाचन क्षेत्र अन्तर्गत खोटाङ जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत खोटाङ जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
> कोकिल मंच केर 31म प्रस्तुति
कलकत्ता. कलकत्ता आ उपनगर केर रंगप्रेमी प्रवासी मैथिल लेल शुभ समाद अछि जे कोकिल मंच अपन नाट्य प्रदर्शन केर 31म पुष्प ल' तैयार अछि. मंच केर 23म वार्षिकोत्सव केर अवसर पर गीत-संगीत संग समस्यामूलक नाटक 'पातक मनुक्ख' केर मंचन 3 फ़रवरी 2013 कें सांझ 4:30
बजे महानगर स्थित महाजाति सदनमे होयत.
पं. गोबिन्द झा द्वारा लिखल कथा पर आधारित एहि नाटक केर लेखक
छथि अरविन्द अक्कू. नाटक निर्देशक गंगा झा मिथिमीडिया कें जनओलनि जे इहो
नाटक रंगप्रेमी कें भरपूर मनोरंजन करत. नाटक संगहि गीत-संगीत केर कार्यक्रम सेहो अछि जाहि मे अंजू कात्यायन (टाटा) ओ प्रभुदास (दिल्ली) प्रस्तुति देताह. मंच दर्शकक पूर्ण समर्थन केर
अपेक्षा रखैत अछि. नाटकक कार्ड वितरण भ' रहल अछि. इच्छुक व्यक्ति 9836168555 पर संपर्क क' सकैत छथि. ज्ञात हो जे कोकिल मंचक स्थापना 1989मे मूलत: सांस्कृतिक
गतिविधिक ध्यानमे केन्द्रित करबाक उद्देश्य सं कयल गेल छल. मंच कुल 30
गोट मैथिलीक मौलिक आ अनुदित नाटकक मंचन गंगा झाक सफ़ल
निर्देशनमे कलकत्ता सं मिथिला धरि निरंतर सफ़लतापूर्वक करैत रहल अछि. जओं देखबाक हो पातक मनुक्ख त' फेर प्रेक्षागृह अपनेक बाट ताकत 3 फरवरी कें. (Report : भास्कर झा)


text:
नव दिल्ली : साहित्य अकादेमी द्वारा ऑल इंडिया पोएट्री फेस्टिवल आइसं इम्फालमे आयोजित अछि. 21-22 दिसंबरकें आयोजित एहि दू दिना महोत्सवमे मैथिली दिससं अरुणाभ सौरभ कविता प्रस्तुत करताह. जवाहर लाल नेहरू मणिपुर डांस एकेडमी सभागारमे आयोजित एहि काव्य उत्सवक दोसर दिन मने सोमदिनक तृतीय सत्रमे अरुणाभ मैथिली कविता प्रस्तुत करताह.
एहि कार्यक्रममे देशक अनेक भाषाक कवि लोकनि भाग ल' रहल छथि. कार्यक्रममे विभिन्न भाषाक काव्य पाठ सहित हिन्दी, बांग्ला, तेलगू आ मणिपुरी कवितापर वार्ता आयोजित अछि. संगहि पहिल दिन भरतनाट्यम आ दोसर दिन मणिपुरी नृत्यक कार्यक्रम सेहो राखल गेल अछि. एहि अवसर पर साहित्य अकादेमी द्वारा प्रकाशित साहित्य सस्ता मूल्य पर बिक्री हेतु उपलब्ध होयत.


text:
पटना : मिथिला भवन, राजेन्द्रनगर, पटनामे आइ 1954मे स्थापित मैथिलीक शीर्षस्थ संस्था चेतना समितिक एकसठिम स्थापना दिवस मनाओल गेल. कुमारी ईशा द्वारा गायल गोसाउनि गीतसँ ई कार्यक्रम आरंभ भेल. एहि अवसर पर मुख्य रूपसँ मैथिली माध्यमसँ UPSCक तैयारी करेनिहार कोचिंग संस्था मंथन, दिल्लीक निदेशक डाॅ शेखर झा, एहि बेर मैथिली माध्यमसँ आइपीएस उत्तीर्ण मयंक झा एवं साहित्य अकादमीसँ पुरस्कृत डाॅ मुनेश्वर झा, रामनारायण सिंह आ नारायण झाकेँ सम्मानित कयल गेल.
कार्यक्रमक मुख्य अतिथि पटना उच्च न्यायालयक न्यायमूर्ति धरणीधर झा छलथि. ओ अपन वकतव्यमे गाम-घरसँ बाहर रहनिहार लोकके अपनामे मैथिलीमे बजबाक बात कहलनि. ओ प्रयागमे मैथिली साहित्य, कला, संस्कृतिकेँ एकटा रिसर्च इंस्टीट्यूट आ स्नानार्थी लोकनिक लेल एकटा रेस्ट हाउस बनेबाक बात सेहो कहलनि.
एहि अवसर पर दूटा मैथिली पोथी सेहो विमोचित कयल गेल. पहिल पोथी छल गंगानाथ झा गंगेशक काव्य संग्रह समय सारथी आ दोसर छल इन्द्रकांत झा द्वारा कयल गुजराती पोथीक अनुवाद. तदुपरान्त एहि दुनू पोथी पर वरिष्ठ कथाकार अशोक, घर-बाहर क संपादक रमानन्द झा रमण, आचार्य मुनेश्वर झा द्वारा विमर्श सेहो कयल गेल.
एहि कार्यक्रमक अध्यक्षता गणेश शंकर खर्गा केलनि. ओ अपन अध्यक्षीय वकतव्यमे चेतना समितिमे पूर्वमे योगदान केनिहार लोकनिक स्मरण करौलनि. कार्यक्रमक संचालन उमेश मिश्र द्वारा कयल गेल. एहिमे सयसँ बेसी मैथिलक जुटान भेल छल.
(रिपोर्ट/फोटो : बाल मुकुंद पाठक)


text:
मिथिला बिनु देशक पिहानी अपूर्ण : नीतीश
-केन्द्रक सहयोग तँ आर चमकत प्रदेशक चेहरा
मिथिला बिनु देशक पिहानी अपूर्ण : नीतीश
दरभंगा, 16 दिसम्बर (मिआसं)। मुख्यमंत्री नीतीश कुमार कहलनि जे मिथिलाक कला आ संस्कृ तिक बिनु देशक पिहानी अपूर्ण अछि। एहि क्षेत्रमे मिथिला बेसी समृद्ध अछि। एहि ठाम कतेको प्रकाण्ड विद्वान भेला जे समाज आ राष्ट्रकेँ नव बात देखौलनि आइ चारू भर देशमे मिथिलाक गूञ्ज अछि। जहिना देशक विकास बिहारक प्रगतिकेँ बिनु सम्भव नञि अछि तहिना मिथिलाक विकासक बिनु देशक प्रगति असम्भव अछि। रविकेँ ओ माधवेश्वर परिसरमे पूर्व विधान पार्षद सञ्जय झाक ऐक्छिक कोषसँ निर्मित माँ श्यामा जानकी मिथिला भवनक उद्घाटनोपरान्त समारोहमे बाजि रहल छला।
मुख्यमंत्री कहलनि जे मिथिला कला आ संस्कृ तिके ँ विकासक लेल सरकार प्रतिबद्ध अछि। मिथिला पेण्टिंगकेँ विकसित करबाक लेल मधुबनी जिलाक सौराठमे डिम्ड यूनिवर्सिटी खुजि रहल अछि। एहि ठामक सीकी कलाकेँ सेहो मान्यता भेटऽ जा रहल अछि। प्रदेशक विकासपर बजैत ओ कहलनि जे आइ जतबा परिवर्तन देखबामे आबि रहल अछि से राज्यमे उपलब्ध सीमित संसाधनक बलपर भेल अछि। जँ केन्द्र सरकारक ध्यान पड़ै तँ राज्यक चेहरा आरो चमकि जाएत। श्री कु मार कहलनि जे भारतक विकास दर विकसित प्रदेशक भरोसे अछि एहि चलते ई दर उपर-नीचा होइत रहैत अछि। एकरा स्थिर करबाक लेल विकासशील राज्य सभकेँ विशेष दर्जा प्रदान करब आवश्यक अछि।
श्री कु मार कहलनि जे बिहारक साढ़े दस करोड़ जनता देश भरिमे बोझ बनि कऽ नञि रहऽ चाहैत अछि। हम सभ विकासमे सहभागी होबए चाहै छी। एखन बिहारक सकल घरेलू उत्पाद (जीडीपी) 2.9 प्रतिशत अछि। देशक आबादीक आठ प्रतिशत जनसंख्या राज्यमे अछि। हम चाहैत छी जे देशक जीडीपीमे हमर सहभागिता दस प्रतिशत होबए। एहि लेल विशेष राज्यक दर्जा हमर माङ अछि। ई जाबत धरि पूर्ण नञि होएत तँ एहि लेल आवाज उठबैत रहब। समारोहमे जल संसाधन मंत्री विजय कु मार चौधरी कहलनि जे पञ्चवर्षीय योजना (2007-12) मे देशक पैघ राज्यक विकास गतिमे सभसँ तेज बिहार गति रहल एहि लेल पछिला दिन उप मुख्यमंत्री सुशील कुमार मोदी पुरस्कार सेहो ग्रहण केलनि। ई हमर विकासक प्रति प्रतिबद्धताक प्रमाण अछि।
एहि अवसरपर नगर विधायक सञ्जय सरावगी मिथिलाक कला आ संस्कृतिक विकास लेल भऽ रहल काजक चर्चा करैत कहलनि जे पर्यटन आ कला विभागक संग एक गोट स्वायत विकास परिषद बने जे मिथिलाक विलुप्त होइत धरोहरिकेँ चिन्ता करए। विधान पार्षद विनोद कुमार चौधरी कहलनि जे मिथिलाक विकास लेल मुख्यमंत्री हड़िदम चिन्तित रहैत छथि। चाहे रेलमंत्रीक रूपमे हो आ कि भूतल परिवहन मंत्रीक भूमिकामे। हिनक कार्यकालमे एहि क्षेत्रमे विकासक काज बेसी भेल। बहादुरपुरक विधायक मदन सहनी लोकार्पित विवाह भवनक शुल्क निर्धारणमे एहि क्षेत्रक गरीबके ँ ध्यानमे रखबाक आग्रह करैत कहलनि जे अतिनिर्धन व्यक्ति लेल ई नि: शुल्क उपलब्ध होए। गोड़ाबौराम क्षेत्रक विधायक इजहार अहमद कहलनि जे मिथिला धार्मिक सम्भाव आदर्श चित्र अछि। एही एकताक संग राज्यक विकास सेहो सम्भव होएत। अध्यक्षीय भाषणमे पूर्व विधान पार्षद सञ्जय झा कहलनि जे श्री कुमारक कालमे दू फाँकमे बँटल मिथिला आवागमनक दृष्टिसँ एक भेल। सञ्चालन मैथिली अकादमीक अध्यक्ष कमलाकान्त झा के लनि, धन्यवाद ज्ञापन लनामिविक कुलपति डॉ. समरेन्द्र प्रताप सिंह द्वारा कएल गेल।


text:
म्याराथन
म्याराथन लम्बा दूरीक दौड़ प्रतियोगिता छी जकर आधिकारिक दूरी ४२.१९५ किलोमिटर (२६ माइल आ ३८५ गज) अछि ।[१] ई दौड़ प्रतियोगिता सड़क दौड़क तौर पर दौड़ल जाएत अछि । ई दौड़ यूनानी सैनिक सन्देशवाहक फेडिप्पिडेसद्वारा म्याराथनक युद्धक विजयी खबर एथेन्स धरि दौड़ लगाए पहुँचाबैक यादमे स्थापित कएल गेल छल ।
१८९६ ग्रीष्मकालीन ओलम्पिकमे म्याराथन एक नायाब दौड़ प्रतियोगिता छल, ओना तँ दूरीक मानकीकरण सन् १९२१ मे भऽ सकल । समुचा दुनियामे प्रति वर्ष ५०० म्याराथन आयोजित होएत अछि, एहिमे अधिकांश धावक शौकिया होएत अछि । पैग म्याराथन प्रतियोगितामे दशो हजार धावक भऽ सकैत अछि ।[२]
प्रारंभ[सम्पादन करी]
म्याराथन नाम फेडिप्पिडेस नामक यूनानी धावकक किम्बदन्ती सँ आएल अछि । किम्बदन्तीक अनुसार हुनका म्याराथन सँ ऐथेन्स ई घोषित करवाक लेल भेजल गेल छल की फारसीसभक म्याराथनक युद्ध (जहिमे ओ स्वयं युद्धरत छल) मे हराए देल गेल अछि ।[३] ई घटना इशापूर्व ४९० कऽ अगस्त या सितम्बरमे भेल छल ।[४] कहल जाएत अछि की ओ सम्पूर्ण बाट बिना रुकले दौड़ल आ फेर सभामे प्रवेश करि कहलक — Nevιkήkauev (नेनिकेकामेन, 'हमसभ जीत गेलौं।') आ फेर गिर पड़ल आ मरि गेल ।[५]
म्याराथन सँ ऐथेन्सक दौड़क पहिल वृत्तान्त प्ल्युटार्कक ऐथेन्स कीर्ति मे भेटैत अछि, जे की पहिल शताब्दीमे लिखल गेल छल आ हेराक्लिडेस पोन्टिक्सक लुप्त कृतिकें सन्दर्भित करैत धावकक नाम एर्चियस या युकल्सक थेर्सिपस बतबैत अछि ।[६] समोसाताक ल्युसियन (दोसर शताब्दी) सेहो ई कथा वर्णित करैत अछि मुदा धावकक नाम फेलिप्पिडेस बतबैत अछि (फेडिप्पिडेस नई) ।[७]
आधुनिक ओलम्पिक म्याराथन[सम्पादन करी]
सन्दर्भ सामग्रीसभ[सम्पादन करी]
- ↑ "IAAF Competition Rules for Road Races", International Association of Athletics Federations, International Association of Athletics Federations, २००९, अभिगमन तिथि १ नवम्बर २०१०।
- ↑ http://www.marathon-world.com/index.php
- ↑ "Retreats — Athens", Jeffgalloway.com, अभिगमन तिथि २००९-०८-२२।
- ↑ "The Moon and the Marathon", Sky & Telescope Sept. 2004
- ↑ "Ancient Olympics FAQ 10", Perseus.tufts.edu, अभिगमन तिथि २००९-०८-२२।
- ↑ Moralia 347C
- ↑ A slip of the tongue in Salutation, Chapter 3


text:
फेर खतरा...
कोसी मे बाढ़िक खतरा एहि बेर फेर बनि रहल अछि. पानिक दबाव काफी बढ़ि गेल अछि. एहन मे खबर अछि जे नेपालक कुसहा मे तटबंधक सुरक्षा मे लागल बिहार जल संसाधन विभागक इंजीनियर आओर कर्मचारी सभक संग मारि-पीट कएल गेल अछि. ई मारि-पीट ओहि ठामक लोकल बदमाश सभ कएलक. ओकरा सभ के रंगदारी चाहय छल. पुलिस मे शिकायत के बाद एकटा बदमाश पकड़ल गेल अछि. मारि-पीट के बाद तटबंध पर गश्त के काज रुकि गेल अछि. कर्मचारी सभ डरल अछि.
कुसहा चूंकि नेपाल मे अछि... एहि लेल बिहार सरकार एहि मामलाके नेपाल सरकार के संग उठाबय लेल केंद्र सरकार सं आग्रह करि सुरक्षाक पुख्ता इंतजाम करय लेल कहलक अछि. बिहार सरकार के कहनाय अछि जे तुरंत कदम नहि उठाएल गेल तं खतरा बढ़ि सकैत अछि... आओर एहि सं तटबंधक सुरक्षा पर संकट आबि सकैत अछि.
दू साल पहिने 18 अगस्त 2008 मे एहि कुसहा मे तटबंध टूटय सं कोसी मे भारी बाढ़ि आएल छल. जेहि सं पूरा मिथिलांचल मे भारी तबाही मचल छल. चारुकात पानिए-पानि भs गेल छल. जानमालक भारी नुकसान भेल छल. लोक ओहि बाढ़ि के याद कs अखनो सिहर उठैत अछि. आब नेपाल मे पानि होए के कारण कुसहा के पास कोसी पर फेर सं दबाव बढ़ल जा रहल अछि. एहि ठाम दिन राति... चौबीसों घंटा निगरानी... गश्ती के जरूरी अछि. कोनो तरहक कोताही भारि पड़ि सकैत अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
कांग्रेस बिहार मे बीमार अछि. ई हम आ कांग्रेस के कोनो विरोधी पार्टी के नहि कहनाय अछि... खुद कांग्रेस ऐना मानैत अछि. कांग्रेस के सीनियर नेता छथिन्ह सलमान खुर्शीद जी... ओ केंद्र मे अल्पसंख्यक मामला के मंत्री सेहो छथिन्ह. हुनकर साफ कहनाय छनि जे कांग्रेस बिहार मे बीमार अछि... मुदा पार्टी के एकटा नीक डॉक्टर मिल गेल छनि राहुल गांधी जी. सलमान जीक कहनाय छनि जे राहुल जीक दवा सं हुकहुकाएत कांग्रेस के नवका प्राण मिलत...पार्टी मे नवका जान आएत.
पार्टी के माननाय अछि जे राहुल गांधी के कारण बिहार मे पार्टी एहि बेरक चुनाव मे नीक प्रदर्शन करत. पिछला किछ दिन सं राहुल गांधी जी मिशन बिहार मे जोर-शोर सं जुटल छथि. हुनकर टीम बिहार के नजर राज्य चुनाव पर लागल अछि. पार्टी कोनो तरहे एहि स्थिति मे आबय के कोशिश करि रहल अछि जेहि सं चुनाव बाद जोड़-तोड़...मोलभाव के स्थिति मे होए.
पार्टी काफी दिन सं बिहारक कुर्सी सं बाहर अछि. लालू-राबड़ीजीक बाद नीतीश जी कुर्सी पर जमल छथिन्ह... कांग्रेस के कोशिश अछि जे अगर एहि बेर नीक सं पूरा जोर लगा चुनाव लड़ल जाए तं पार्टी के नीक सीट मिल सकैत अछि अगर बेसि सीट नहिओ मिलय त वोट प्रतिशत बढ़त आओर पार्टी सं छिटकल कार्यकर्ता एकबेर फेर सं संगठित होएत जे आगां के लेल नीक रहत. एहि बेर नहि सही अगिला बेर के लेल ऐना करनाय एकदम जरूरी अछि.
अखन पार्टी के राज्य मे मात्र 10 एमएलए आओर दूटा एमपी अछि. मुदा पार्टी के तरफ सं बिहार पर कतेक ध्यान देल जा रहल अछि एकर बानगी अहां पिछला दू मास सं राज्य मे केंद्रीय नेता सभ के दौरा सं लगा सकैत छी. एक के बाद एक केंद्रीय मंत्री आओर पार्टी के वरिष्ठ नेता सभ बिहार आबि कार्यकर्ता मे जोश जगा रहल छथिन्ह. कार्यकर्ता सभ के नीतीश सरकार के खिलाफ चिट्ठा तैयार करय लेल सेहो कहल गेल अछि...जे चुनाव के समय काज आएत. एकरे संग ओहि पुरान कार्यकर्ता सभ के सेहो जोड़य के कोशिश कएल जा रहल अछि...जे चुनाव नहि लड़ला के कारण पार्टी सं छिटैक गेल छल.
हमर ईमेल:-hellomithilaa@gmail.com


text:
मैथिली पर्व
करीब एक मास तक अहां सभ सं गप्प नहिं भ सकल एहि के लेल माफ करब. व्यस्तता के कारण चाहिओ कs एम्हर देख नहिं सकलौं. मन त बड़ होयत छल मुदा किछ नहिं कs सकलौं. खैर आब फेर अहां सभ सं नियमित रूप सं भेंट होयत रहत.
मनीगाछी के आस पास रहय वाला लोक सभ के लेल एकटा नीक गप्प ई अछि जे अगिला 14 आ 15 तारीख के वाणेश्वरीस्थान में विद्यापति स्मृति पर्व समारोह के आयोजन कएल गेल अछि. समारोह के लेल जोर शोर सं तैयारी भ रहल छै. विद्यापति पर्व समारोह लेल 21 लोकक एकटा समिति बनाओल गेल अछि. समिति के संयोजक छथिन्ह डा. राम मोहन झा . समारोह में मिथिला के विशिष्ट लोक के सम्मानित सेहो कएल जाएत. एहि अवसर पर मैथिली गीत नाद के कार्यक्रम सेहो होयत
मनीगाछी के आस पास रहय वाला लोक सभ के लेल एकटा नीक गप्प ई अछि जे अगिला 14 आ 15 तारीख के वाणेश्वरीस्थान में विद्यापति स्मृति पर्व समारोह के आयोजन कएल गेल अछि. समारोह के लेल जोर शोर सं तैयारी भ रहल छै. विद्यापति पर्व समारोह लेल 21 लोकक एकटा समिति बनाओल गेल अछि. समिति के संयोजक छथिन्ह डा. राम मोहन झा . समारोह में मिथिला के विशिष्ट लोक के सम्मानित सेहो कएल जाएत. एहि अवसर पर मैथिली गीत नाद के कार्यक्रम सेहो होयत
Subscribe to: Post Comments (Atom)


text:
बिहार मे नबका इंजीनियरिंग कॉलेज
बिहार मे एहि साल छहटा नबका इंजीनियरिंग कॉलेज मे पढ़ाई शुरू भs जाएत. एहि मे सं तीन ठाम दरभंगा... गया आओर मोतीहारी मे पहिल चरण मे पढ़ाई शुरू होएत. बिहार मे अखन भागलपुर आओर मुजफ्फरपुर इंजीनियरिंग कॉलेज मे पढ़ाई भ रहल अछि. एहि के बाद सीतामढ़ी...नालंदा के चांडिल आओर मधेपुरा मे पढ़ाई शुरू होएत. पढ़ाई के लेल जरूरी काज भs रहल अछि. इंजीनियरिंग केर पढ़ाई के लेल हर साल बिहार सं हजारों विद्यार्थी दोसर राज्य जाइ छथि. ई कॉलेज बनला के बाद एहि पर रोक लगय के उम्मीद अछि. एहि साल बिहार मे आईआईटी के पढ़ाई सेहो शुरू भेल अछि. अगिला साल बिहार मे 20टा सरकारी इंजीनियरिंग कॉलेज मे पढ़ाई शुरू करय के सरकार के लक्ष्य अछि . एहि सभ कॉलेज मे दाखिला के लेल संयुक्त इंजीनियरिंग परीक्षा होएत. संयुक्त परीक्षा सं चुनला के बाद एहि कॉलेज में नाम लिखाएल जाएत. एहि साल जेहि कॉलेज मे पढ़ाई शुरू भs रहल अछि ओहि मे कम्प्यूटर... मेकैनिकल ... इलेक्ट्रॉनिक्स आओर कम्यूनिकेशन केर तीनटा ब्रांच शामिल अछि. हर ब्रांच मे 60-60टा सीट रहत ...एहि तरहे हर कॉलेज मे अखन 180 टा विद्यार्थी के नाम लिखाएत.
Subscribe to: Post Comments (Atom)


text:
कोचिंग के कारोबार
पटना... दिल्ली... कोटा में कोचिंग करय लेल छात्रक भीड़ जुटि रहल अछि. कोटा शहर के तs जेना पूरा अर्थव्यवस्था कोचिंगे पर टिकल छै. दिल्ली में कटवारियासराय... जियासराय... मुनिरका... मुखर्जी नगर... दिल्लीयूनिवर्सिटी के इलाका... एहि ठाम लाखों छात्र मेडिकल...मैनेजमेंट... इंजीनियरिंग...सिविल सर्विसेज के तैयारी केलेल आबय छथिन्ह. एकटा अनुमान के मुताबिक सिर्फ दिल्ली में 5 लाख छात्र कंपीटिशनक तैयारी लेल आयलछथि. ओ सब 3 हजार सं लs कs छह- सात हजार रुपए तक के किराया पर मकान लs कs छथिन्ह. अगर किरायेके देखल जाय तs करोड़ों रुपया एहिठाम आबैत अछि. एकर संग कोचिंग के लेल30 हजार सं लs कs 60-70 हजाररुपया तक देबय पड़य छै. एकरा देखल जाय त ई सारा कारोबार अरबो रुपया पर चलि जाय छै. जाहि इलाका मेंविद्यार्थी सभ रहय छथिन्ह ओहि इलाका के रूखे चेंज भs जाय छै. किछिए दिन में ओहि ठामक स्थानीय लोककजीवनस्तर काफी बदलि जाय छै. ई सभ आमदनी बढ़ला सs होय छै. दिल्ली के कइटा इलाका एहन छै जतय सिर्फविद्यार्थीए के कमरा देल जाय छै... आओर एक- एकटा मकान मालिक के लाखों रुपया हर महीना सिर्फ मकानकिराया सं मिलैत अछि. मकान किराया के पैसा ओ सभ विलासिता आओर जमीन खरदय के संग दोसर निवेश मेंलगाबैत छथिन्ह. ई सभ होय छै एतय रहय वाला छात्र के पैसा सं जे ओ अपना अपना गाम घर सं लs कs आबयछथिन्ह. बिहार सं सेहो हर साल करोड़ों रुपया सिर्फ पढ़ाई के लेल बाहर जाय वाला छात्र के संग चलि जाइ छै. सरकार के एहि बात पर गंभीरता सं सोचय के चाही. कोनो उपाय करय के चाही. सरकार के चाही जे बिहार मेंशिक्षाक स्तर नीक होय...ओहि में सुधार होय जाहि सं गाम घरक पाइ गाम घरे में रहय.
ई पैसा एहिना नहिं आबैत अछि. एहि के लेल कतेक विद्यार्थी के गार्जियन के खेत भरना रखय पड़ैत अछि. खेत- खरियान बेचय पड़ैत अछि. गहना बंधक रखय पड़ैत अछि. सोच एतबे रहय छै जे केहुना हमर बौआ कंपीटिशन मेंकामयाब भs जएताह तs सभ दुख दर्द दूर भs जाएत. मुदा हर साल लाखों छात्र कंपीटिशन में बैसय छथिन्ह ओहिमें सं किछे सय सफल होएत छथिन्ह. सीट कम रहैत अछि. सीट कम परीक्षार्थी बेसि. कंपीटिशन तगड़ा रहैत अछि. कंपीटिशन तगड़ा रहैत अछि एहि लेल पार करय के लेल कोचिंग के शरण में जाय पड़ैत अछि. मुदा सबसं बड़कासवाल छै अगर स्कूल कॉलेज में ठीक सं पढाई लिखाई होय त विद्यार्थी कोचिंग के लेल किएक जएथिन्ह.
एकटा गप्प आओर जेना आइ काल्हि कोचिंग के लेल विद्यार्थी सभ दिल्ली... कोटा आ दोसर शहर जाय छथिन्हओहिना अगर पटना... दरभंगा... बोकारो... मुजफ्फरपुर के शिक्षा केन्द्र के रूप में विकसित कएल जाय तs एहिठाम सेहो बाहर के छात्र सभ अयताह...आओर जखन बाहर सं छात्र सभ अयताह तs एहिठामक अर्थव्यवस्था सेहोसुधरत. एहि के लेल पहिने त खुद के शिक्षा संस्थान के मजबूत कएल जाय. नव नव शिक्षा संस्थान... कॉलेज... यूनिवर्सिटी... मेडिकल... इंजीनियरिंग... प्रबंधन संस्थान खोलल जाय. जतेक नीक संस्थान खुलत ओतेक विद्यार्थीएहि ठाम शिक्षा ग्रहण करय लेल अएताह. अएताह तs ओ पाइ लs कs अएताह. जाही सं एहिठामक सेहो लोककजीवनस्तर सुधरत. तs कोशिश करु बिहार...मिथिलांचल एक बेर फेर सं शिक्षा जगत में प्रमुख केंद्र बनि क उभरय. अहां के एहि पर कि विचार अछि ? हम एहि गप्प पर अहां सभ के राय...विचार सेहो जानय चाहब. कृपया अपनाटिप्पणी जरूर देबय के कष्ट करू.
1 comment:


text:
पटना। एक बेर फेर साबित भ गेल जे देश कए बाट देखैनिहार बिहार अछि। 22 मार्च कए बिहार सौ सालक भ जाएत। एहि दिन कई का रिकार्ड बनत, मुदा एकटा रिकार्ड सबस महत्वपूर्ण अछि। ओहि दिन बिहार देश क एहन पहिल राज्य बनि जाएत जतए 14 साल तक क सबटा बच्चाक इलाज सरकार अपन खर्च स करवाउत। बच्चा क इलाज राज्य क प्राथमिक स्वास्थ्य उपकेन्द्र स लकए दिल्ली क एम्स सहित देश क सबटा पैघ संस्थान मे निःशुलक भ सकत।
सरकारी आंकडाक अनुसार एखन राज्य मे 14 साल तक क करीब 3.4 करोड़ बच्चा अछि। एहि मे स छह स 14 सालक अधिकतर बच्चा विद्यालय मे पढैत अछि। ‘नई पीढ़ी स्वास्थ्य गारंटी योजना’ क नाम स शुरू भ रहल इ कार्यक्रम क तहत राज्य क सबटा बच्चा कए एकटा हेल्थ कार्ड देल जाएत, जे ओकर निःशुल्क ईलाजक गारंटी होएत।
एहि योजना क शुभारम्भ 22 मार्च कए ‘बिहार दिवस’ क मौका पर मुख्यमंत्री नीतीश कुमार करताह। इ योजना राज्य क सबटा 11,000 स्वास्थ्य केंद्र आ स्वास्थ्य उपकेंद्र क संग-संग राज्य क करीब 70,000 प्राथमिक आ मध्य विद्यालय मे शुरू होएत।
राज्य क स्वास्थ्य विभाग क प्रधान सचिव अमरजीत सिन्हा कहला जे वर्तमान मे इ योजना अगिला पांच साल तक क लेल बनाउल गेल अछि, जाहि मे प्रत्येक वर्ष चारि माह तक बच्चा क बीच हेल्थ कार्ड बांटल जाएत। स्वास्थ्य केंद्र सहित विद्यालय आ गाम मे कैम्प लगाकए चरणबद्ध तरीका स बच्चा क स्वास्थ्य क जांच कैल जाएत।
हेल्थ कार्ड मे बच्चा क स्वास्थ्य स सम्बंधित सबटा रिकॉर्ड अंकित रहत। बच्चा क ऊंचाई, वजन, आंख, नाक, गला, चर्म रोग, कटल ठोर, दिल क स्थिति सहित सबटा विवरण एहि हेल्थ कार्ड मे रहत।
ओ कहला जे एहि योजना मे प्रतिवर्ष केवल 125 करोड़ टका खर्च हेबाक सम्भावाना अछि। योजना मे राज्य क सरकारी शिक्षक क सेहो सहयोग लेल जाएत। हेल्थ कार्ड क एकटा प्रति संबंधित विद्यालय कए देल जाएत, जेकरा प्रतिवर्ष अपडेट कैल जाएत।
सिन्हा कहला जे विश्व स्वास्थ्य संगठन आ स्वास्थ्य स संबंधित पत्रिका ‘लैनसेट’ क अध्ययन क मुताबिक भारत मे तीन साल तक क लगभग 55 प्रतिशत बच्चा कुपोषण क शिकार अछि। बिहार मे इ प्रतिशत आओर अछि। रिपोर्ट क मुताबिक छह साल तक क बच्चा मे आमतौर पर आंख, दांत, चर्म रोग आ दिल क रोग क समस्या बेसी रहैत अछि।
बिहार फेर देखेलक बाट, बच्चाक इलाज 22 मार्च स निःशुल्क
पटना। एक बेर फेर साबित भ गेल जे देश कए बाट देखैनिहार बिहार अछि। 22 मार्च कए बिहार सौ सालक भ जाएत। एहि दिन कई का रिकार्ड बनत, मुदा एकटा रिकार्ड सबस महत्वपूर्ण अछि। ओहि दिन बिहार देश क एहन पहिल राज्य बनि जाएत जतए 14 साल तक क सबटा बच्चाक इलाज सरकार अपन खर्च स करवाउत। बच्चा क इलाज राज्य क प्राथमिक स्वास्थ्य उपकेन्द्र स लकए दिल्ली क एम्स सहित देश क सबटा पैघ संस्थान मे निःशुलक भ सकत।


text:
बाबाधाम. अंतर्राष्ट्रीय मैथिली परिषद्क २६म अंतर्राष्ट्रीय सम्मेलन मे अलग मिथिला राज्यक माँग जोरदार रूप मे उठल. सम्मेलन २३-२४ नवम्बर २०१३ कें देवघर मे आयोजित छल. जाहि मे मैथिली भाषा कें मजगूत करबा लेल सम्पूर्ण मैथिली भाषी कें एकजुट भऽ आगु बढ़बाक आह्वान कएल गेल. एहि मे भारत तथा नेपालक प्रतिनिधि सभ उपस्थित भेलाह. मुख्य अतिथि कृष्णानन्द झा कहलनि जे भाषाक आधार पर अलग राज्य भेटब कठिन अछि, अलग राज्य बास्ते सम्पूर्ण मापदंड कें पूरा कराय पड़त, जकर आवश्यकता अछि. मिथिलाक संस्कृति कें जाधरि अन्य प्रान्तक संस्कृतिक संग समन्वय स्थापित नहि होइछ, ताधरि अलग राज्य बनब संभव नहि अछि. जखन अपन भाषा कें अन्य राज्यक संग जोडल जायत तखने देशक ४० प्रतिशत आबादी स्वतः जुडि जायत.
अंतर्राष्ट्रीय मैथिली परिषद अध्यक्ष डा. कमलकान्त झा कहलनि जे मिथिला राज्यक मांग उठल तऽ सरकार मैथिली भाषा कें मान्यता देलक. मिथिला राज्यक मान्यता वास्ते देशक सब प्रान्तक लोक कें आगु आबय पड़त. संगे ओ झारखण्ड सरकार सँ मैथिली भाषा कें राज्यक द्वितीय राजभाषाक रूप मे शामिल करबाक मांग केलनि. झारखण्ड मे मैथिली कें द्वितीय राजभाषा मे शामिल करबा लेल काँग्रेसक पूर्व मन्त्री कृष्णानन्द झा सँ सहयोग सेहो मंगलनि. कृष्णानन्द झा अपन पूरा सहयोग देबाक प्रतिबद्धता सेहो जाहिर केलनि. सम्मेलनक उद्घाटन पूर्व मंत्री कृष्णानन्द झा, अंतर्राष्ट्रीय मैथिली परिषदक अध्यष डा. कमलकान्त झा, नेपालक परिषद अध्यक्ष करुणा झा, संस्थापक अध्यक्ष डा. घनाकर ठाकुर, भूवनेश्वर प्रसाद गुरमैता, बैद्यनाथ मिथिला संस्कृति मंचक अध्यक्ष ओम प्रकाश मिश्र संयुक्त रूपें दीप प्रज्वलित कऽ उद्घाटन केलनि.
नेपालक परिषद अध्यक्ष करुणा झा कहलनि मैथिली भाषा तथा मिथिला राज्यक मान्यता लेल आन्दोलनक दौरान पाँच लोग शहीद भ' गेल, जाहि मे एक महिला सेहो छलीह. नेपाल मे जोर शोर सं मिथिला राज्यक मांग उठि रहल अछि. ओ कहलनि, मिथिला राज्य लेल समाजक सब वर्गक लोक कें संग ल' चले पड़त. संगे ओ अंतर्राष्ट्रीय मैथिल महिला परिषदक गठन करबाक वास्ते जोर देलनि जाहि सं अभियान मे महिला सभ कें जोडल जा सकत. कार्यक्रमक आयोजना बैद्यनाथ मिथिला संस्कृति मंच द्वारा कएल गेल छल. दू दिवसीय समारोह मे दोसर दिन पहिल सत्र मे जीवकान्त आ मायानन्द मिश्रक श्रद्धांजलि सभा तथा दोसर सत्र मे रंगारंग सांस्कृतिक संध्या मे देश-विदेशक कलाकार लोकनि भाग लेलनि. एहि अवसर पर भूतपूर्व डीआइजी के.डी. सिंह, प्रदेश महासचिव रवीन्द्र चौधरी, जमशेदपुरक श्यामल सुमन तथा सैकडो मिथिलाबासीक उपस्थिती रहल. धन्यवाद ज्ञापन बैद्यनाथ मिथिला संस्कृति मंचक अध्यक्ष ओमप्रकाश मिश्र केलनि.
(Report: मिथिमीडिया ब्यूरो)


text:
कैलाली जिला
कैलाली नेपालक सुदूरपश्चिमाञ्चल विकास क्षेत्रक सेती अञ्चलमे अवस्थित समथर भूभाग तथा पहाड मिश्रित जिला छी । ई जिलाक क्षेत्रफल ३,२३५ वर्ग किलोमिटर आ जनसङ्ख्या (२०६८) ७,७५,७०९ रहल अछि । कैलाली जिलाक सदरमुकाम धनगढी छी। ई जिलामे छ टा नगरपालिका अछि :लम्की चुहा नगरपालिका, टीकापुर नगरपालिका, अत्तरिया नगरपालिका, घोडाघोडी नगरपालिका, भजनी-त्रिशक्ती नगरपालिका आ धनगढी उपमहानगरपालिका । टीकापुरमे अवस्थित टीकापुर वृहत उद्यान नेपालक सबसँ पैग मानव निर्मित उद्यान छी तहिने कैलाली जिलामे रहल घोडाघोडी तालके विश्व सम्पदा सूचीक संरक्षित सिमसार क्षेत्रमे राखल गेल अछि ।
विषय सूचीसभ
जिलाक नामाकरण[सम्पादन करी]
कैलाली जिलाक नामाकरण सम्बन्धमे बहुतेक रास मतसभ विद्यमान अछि। ओहीमे सँ प्रमुख मतसभ एहिप्रकार अछि। परापूर्व कालमे कैलाली जिलामे कालाबञ्जारक राज्य छल आ ओसभ सदरमुकाम आजुक कैलाली नाम कएल गाउँमे छल । ओहि ठामके पहिने कालापानी कहल जाइत छल । पहिनेके समयमे जे कियो अपराध करैत छल ओ अपराधीसभके याह ठाममे पठाए सजाय देल जाइत छल । उपरमे कालापानी नामसँ बहैवला नदी नीचा आबि खुटिया खोलाक नामसँ प्रसिद्ध अछि । सम्भवत याह कारणसँ सेहो शब्दक अपभ्रंस होइत होइत एकर नाम कैलाली रहल भऽ सकैक अनुमान कएल जाइत अछि ।
भौगोलिक अवस्था[सम्पादन करी]
- विकासक्षेत्र: सुदूर पश्चिमाञ्चल
- अञ्चल: सेती
- अक्षांस: २८.२२" उत्तर सँ २९.५" उत्तरधरि
- देशान्तर: ८०.३०" पूर्व सँ ८१.१८" पूर्वधरि
- सिमाना: पूर्व-कर्णाली नदी, बर्दिया आ सुर्खेत, पश्चिम-कञ्चनपुर आ डडेलधुरा, उत्तर-डोटीडडेलधुरा आ सुर्खेत, दक्षिण- मोहना नदी आ भारतक उत्तर प्रदेश राज्य
- क्षेत्रफल: ३,२३५ वर्ग किलोमिटर (पहाड ४०.३% आ तराई ५९.७%)
- सबसँ उँच स्थान: १,९५० मिटर
- सबसँ गहीर स्थान: १०९ मिटर
- धरातल: चुरे पहाडी प्रदेश आ तराई प्रदेश
प्रमुख नदीसभ[सम्पादन करी]
कर्णाली, मोहना, खुटिया, पथरैया, शिवगंगा, गौरी, गंगा, वनरा, गुलरा, गोदावारी, जमरा,आदी
प्रमुख तालसभ[सम्पादन करी]
घोडाघोडी ताल, जोखर ताल, तिलेक, कोईलही, लौकाभौका, वेहडावावा
प्रमुख धार्मिक स्थलसभ[सम्पादन करी]
धनगढी ४ उत्तरवेहडी शिवपुरीधाम, शमैजी (गोला देउ) फूलवस्ती, गोदावरीगंगा, ग्वाशी, बेहडाबाबा, लक्ष्मीनारायण मन्दिर, नैनादेवी मन्दिर, पशुपति मन्दिर, वेङ्कटेश्वर मन्दिर, वनदेवी मन्दिर, गोदावरीस्थित शिव मन्दिर
प्रमुख पर्यटक स्थलसभ[सम्पादन करी]
टीकापुर पार्क, घोडाघोडी ताल, लम्किक चिसापानि स्थित कर्णाली पुल, खैराला दरबार, गोदावरी, खानीडाडा, धनगढी स्थित जोखर ताल, धनगढी पार्क आ राजकाँडा
सन्दर्भ सामग्रीसभ[सम्पादन करी]
- ↑ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, अभिगमन तिथि २०१२ नवम्बर १२।


text:
आब संग आएल अमेरिका
बिहार के मुख्यमंत्री नीतीश कुमार के सितारा आई–काल्हि बुलंदी पर छनि. देश-विदेश चारु कात स हुनकर प्रशंसा भs रहल छनि. सभ लोक नीतीश जीक मदद करय चाहय छथिन्ह. अमेरिका के सेहो कहनाय अछि जे ओ बिहार के विकास मे भागीदारी चाहैत अछि. ओ सभ तरहक मदद करय चाहैत अछि. ई बात कहनाय छनि भारत मे अमेरिका के राजदूत टी.जे रोमर के. नीतीश जी सं भेंट करय लेल पटना आएल अमेरिका राजदूत के कहनाय छनि जे बिहार हर क्षेत्र मे विकास कs रहल अछि. ओ इहो कहलखिन्ह जे इंफ्रास्ट्रक्चर...शिक्षा...हेल्थ आओर आईटी सेक्टर मे राज्य काफी आगां बढ़ल अछि. कानून-व्यवस्था मे सेहो नीक सुधार भेल अछि. ओ मुख्यमंत्री के कहलखिन्ह जे अमेरिका शिक्षा...कृषि... फूड प्रोसेसिंग... इंफ्रास्ट्रक्चर आओर ऊर्जा क्षेत्र मे बिहार के सहयोग करि सकैत अछि. एहि सं पहिने ओ पटना के खुदा बख्श ओरिएंटल पब्लिक लाइब्रेरी मे एकटा वेबसाइट के सेहो लांच कएलखिन्ह.
हमर ईमेल:-hellomithilaa@gmail.com
Subscribe to: Post Comments (Atom)


text:
अखबारक चोरी
काल्हि १५ अगस्त के फेर अखबार नहि आयल। मोन के केहुना के शांत केलौं आ बाजार जा कऽ एक टा अखबार कीन के आनलौं, चूँकि १५ अगस्त पर किछु विशेष परिशिष्ट आबय बला रहैक। अखबार पढ़ला के बाद बगल बला घर में गेलौं। ओहि में हमर संगी रहैत अछि। ओकर माँ-बाबूजी अखन एतय छथिन ओकरा लग तऽ हम हुनका सब से बात करय के लाथे गेल छलहुँ। अखबार प्रकरण तेहन हमर मनोमस्तिष्क पर असर कयने छल जे ओतहु चर्चा केलियेक जे आय काल्हि हमर अखबार बला अकसरे मटिया दैत छैक, से ओ सब कोन अखबार बला से अखबार लैत छथिन। एहि पर ओ कहला जे आय तऽ भोर में अहाँक गेट पर तऽ हम अखबार देखने छलहुँ जखन हम भोर में घूमि के आबैत रही।
हमर माथा ठनकल। ई के भऽ सकैत अछि। एहि मकान में तऽ सब पाई बला सब रहि रहल छैक। केकरा एहन खगती भेलय यऽ जे ३-४ टका के अखबार चुरा रहल छैथ। संगे ग्लानि सेहो भेल अपना पर, कियेक तऽ अखबार बला के गलती नहियौ रहैत हम ओकर पाँच टका एहि हिसाब से काटि लेने रहियेक जे किछु आर्थिक हानि भेने ओकरा अखबार नागा करै के प्रवॄति बदलि जेतैक। आब कोना के पता लगाओल जाय जे अखबार कतय जाय छैक आ कोनो गारंटी नहि जे जाहि दिन हम सब चेत के रहबय, ओही दिन अखबार गायब हेबे टा करतै। एकटा संगी के विचार भेलै जे चोर पकड़ेला पर झटाक सऽ एक तबड़ाक दऽ देबाक चाही चाहे ओ जे कियौ होयथ। दोसर कहलक जे गाँधीगिरी अपनायल जाय, आ किछु दिन कष्ट काटि के अलार्म के मदत स’ भोर उठि, अखबार में एकटा पर्ची छोड़ि देल जाय जे "महानुभाव, अहाँ जे कियो छी, हम सब अहाँ के अखबार पढ़ै के प्रवृति से अत्यन्त प्रभावित छी, मुदा हमरो सब लेल भोरका अखबार के विरह असह्य अछि, से एकटा काज करू जे अहाँ अपन पता लिख के एतय छोड़ि दियऽ जाहि से हम सब अखबार बला के अहुँ ओतय एकटा अखबार पठा देमय लऽ कहि देबैक। अखबारक खर्चा के हमरा दिस सऽ अहाँक अखबार से लगाव चिरन्तर राखबा के लेल प्रोत्साहन राशि बुझब। अहाँक दर्शनाभिलाषी, राजीव रंजन लाल"
आय भोर में अलार्म तऽ बजल मुदा हमर हिम्मत नहि छल उठय के भोर में ६:०० बजे। अखबार अखन तक नहि आयल छल। हम अपना के उठै के हिम्मत नहि देखि अपन संगी के कहलिये जे आय चुपचाप सुत। आय ओ नहि एतौ। शनि दिन हम सब अपन कार्यक्रम राखबय। मुदा ओ कहलक जे ओ उठि रहल छै देखै के लेल। हम कहलिये जे बेस, अखबार बला एक बेर अखबार दऽ जेतैक तखन हमरो उठा दिहैं। आ कि तखने अखबार बला आयल आ अखबार दऽ गेल। चारा तैयार छल। शिकार के इंतजार छल। हमर संगी सामना में दोसर बिल्डिंग के छत पर चलि गेल आ हम अखबार के दरवाजा पर छोड़ि अंदर से किल्ली लगा लेलियेक। करीब आधा घंटा बाद बगल बला घर के चाचा के शोर सुनायी पड़ल। ओ कहला, यौ राजीव, अखबार अंदर करू, नहि तऽ काल्हिये जकाँ कियो ल के चलि जायत। हम दरवाजा खोलि के हुनका सऽ अखबार लेलौं आ ओ जायत रहला। तखन हमर संगी के फोन आयल जे हम अखबार के फेर से बाहर राखि दी, ओ छत से सभटा नीक जकाँ देखि रहल छै आ किछु देर और इंतजार कऽ के देखै लऽ चाहैत छै। बेस, फेर अखबार बाहर राखि देलियै। भोरका नींद के त्याग मुश्किल प्रतीत होइत छल। तखने ५-७ मिनट बाद हमर संगी के फोन आयल जे एकटा छौड़ा अखबार उठा के जा रहल छैक आ हम दरवाजा खोलि के ओकर पकड़ी। दरवाजा खोलि के ओकरा धेलौं। ओ सकपका गेलै। ओकर हाथ में तीन-चारि टा अखबार छलै। करीब १४-१५ साल के एकटा लड़का। अखबार तऽ हमरो गायब छल, लेकिन पकड़ला पर ओ कहलक जे ओ अपने अखबार बेचै बला छै। हमहुँ अखबार उठाबैत नहि देखने छलिययै। तखने हमर संगी सेहो चारि मंजिला छत से नीचा उतरि के आयल आ छौड़ा के डपटि के पूछलक जे ओ एतय की करय लेल आयल छै। ओ छौड़ा बहुत आराम से टूटल हिन्दी में कहलक जे ओ तऽ एतय डेली आबैत छैक अखबार देबाक के लेल। कोन घर में अखबार दैत छैक, ई पूछला पर ओ कनि सोचय लागल आ हड़बड़ी में उपर के कोनो घर में इशारा केलकै। हमरा बुझा गेल जे ई हमरा सब के ठगि रहल छैक। तखने तीन-चारि गोटा और जुटि गेल। हमरा भेल जे, जौं ई छौड़ा गलत नहि हेतै तऽ झुठ्ठे एक दु थापड़ केकरो से खा जेतैक, से हम ई पूछि के कि जौं ओ अखबार चुरौने छै तऽ सही सही बाजौ। छौड़ा नहि गछलक। तखन हमर संगी जे छत से देखै छल ओ ओकर भेद खोललक। हमर संगी जे बतेलक से हम दंग रहि गेलिययै। जेकरा हम लगभग निर्दोष बुझि लेने छलियेक से साइकिल से भोर में खाली हाथ ओ बिल्डिंग में घुसल छलै आ जेकर-जेकर पेपर बाहर भेटलै ओकरा हंसोथैत बाहर जा रहल छल, तखन हम ओकरा धयने छलियेक। चूँकि ओ छत पर से सभ टा देख रहल छलै, ओकरा सब किछ स्पष्ट छल। बाद में छौड़ा के डाँटैत भगेलियेक, कियेक तऽ ओकर झूठ बाजला सऽ हमर संगी सब के पित्त चढ़ि गेल छलै आ ओ सभ ओकरा मारै लऽ तैयार भऽ गेल छलै।
आब बुझाय यऽ जे फेर अखबार चोरी नहि हेबाक चाही।
5 comments:
- डा. पद्मनाभ मिश्र said...
-
राजीव जी;
बहुत दू:ख भेल अपनेक अखबार चोरी भेला सँ. मुदा सँगहि खुशी से भेल एतेक बढ़ियाँ सँ अपने एकरा लिखलहुँ. एके तरह के आर्टिकल देखि केँ मोनोटोनस लागैत छल. अपनेक लेख एकर शोभा बढा देलक. अपनेक प्रयास जारी रहत इएह हमर इच्छा.
धन्यवाद
- 20 August, 2007 09:14
- luvlotus said...
-
namaskar.... hamara lag dewnagari lipi nahi ahi, tahi duare roman san kaaj chalaa rahal thikaun.... ahaank prayaas prashamsaniya ahi... akhbaar chori hoyba san hamro dukh bhel... muda aab etbe kaamnaa karait chhii je ehen ahaan ker sang ehen phero nahi homay!
- 22 August, 2007 17:24
- Santos Jha said...
-
अहाँ के अख़बार चोरी भेला सं हमरI अपन मोन परे य , हमरो अख़बार आ रोजगार समाचार कियो चोरा ले य मुदा लेखक त लेखक होई य बड़ निक लागल अहाँ के लेख
- 01 November, 2007 16:00
-
-
राजीव जी,
आन्हा के अखबार त चोरी होइत च्हल लेकिन ह्म्मर अखबार त हमरा आन्खिक सामने स हमर परोसी ल लैत च्हल और कहैत च्हल जे "पध्ने के बाद मे दे देन्गे". साफ दकैती.
आन्हाक ई लेख खूब नीक लागल
- 22 December, 2007 11:44
- Kundan Kumar said...
-
प्रिय राजीवजी नमस्कार,
अहाँक प्रेरणा सs किछु लिखय के प्रयास कय रहल छी. आई भोर स बहुत रास मैथिली रचना पढ़य के भेटल. अहाँक हम बहुत आभारी छी जे अहाँ हमरा अपन मातृभाषा के एतेक नजदीक आनलहूँ. कोन रुपें अहाँ के धन्यवाद कही समझ में नहीं आयत अछी. कहल जायत छैक जे-
जिसे निज देश, निज गौरव, न निज भाषा का मान हैं,
वह नर नहीं नर पशु निरा हैं और मृतक समान हैं!
एखन धरि हिंदी आ उर्दू सिखय के चक्कर में जेना मैथिली बहुत पाछू छुटि गेल. मुदा एखनो ज्यादा देर नहीं भेल अछि. कहल जायत छैक जे "भोर के बिसरल जदी सांझ के घर आबी जाय त ओकरा बिसरल नहीं कहल जायत छैक." ए अहं के प्रेरणा छी जे आई हम पहिल बेर मैथिली में किछु लिखय के प्रयास क रहल छी. एही स पहिने किछु-किछु हिंदी में लिख लैत छलहूँ. अहाँ के अखबार के चोरी के बारे में पढ़लहूँ, दुःख भेल!
मुदा एही कारणे दुःख नहीं भेल जे अहाँ के अखबार चोरी होयत छल और अहाँ अपन आदतानुसार भोर में अखबार नहीं पढी पाबैत छलहूँ.
दुःख एही कारणे भेल जे समाज में बढ़ैत बेरोजगारीक समस्या और बदलैत सामाजिक स्वरुप मानव के एहनो कर्म करय के लेल बाधित कs दैत छैक. बात सिर्फ दू-चारि टका के नहीं छैक, बात छैक बदलैत सामाजिक परिवेश के.
अहाँ अपन रचना के एकटा व्यंगक रूप दs के छोड़ी देलीयैक. हमरा विचार में यदि अहाँ सिक्का के दोसर पक्ष पर किछु ध्यान दैतियैक त ई रचना के स्वरुप किछु और होयतैक. एही ठाम अहाँ विचार करू जे ओ व्यक्ति (ओकरा चोर कहनाई उचित नहीं) कोन विवशता स ई कर्म करैत छल. एहिथाम हमरा एकटा कहानी याद आबि रहल अछि जे किछु दिन पहिने हिंदी साहित्य पत्रिका "हंस" में प्रकाशित भेल छल. एखन हमरा कहानी आ ओकर रचनाकार के नाम मोन नहीं आबि रहल अछि. ओही कहानी में छल कोना अपन बेटा-पुतोहू सs उपेक्षित एकटा वृद्ध अपन छोट-छोट जरुरत के लेल पड़ोस के बारी सs फूल चोरी करैत छल.
की एकरे नाम विकास छैक? की एही कारणे स हमर देश आर्थिक महाशक्ति बनत? की एकरा सेंसेक्स के आसमान छुबैत स कोनो संबंध छैक? एहन बहुत रास प्रश्न सब छैक जकर उत्तर भेटनाई बहुत मुश्किल अछि.
बहुत बात भेल. पहिलम बेर मैथिली में लिख रहल छी. किछु गलती भs गेल होयत त क्षमाप्रार्थी छी. एही पर अपनेक टिप्पणीक प्रतीक्षा रहत.
धन्यवाद-
कुन्दन कुमार मल्लिक,
ग्रुप सनोफी अवेंटिस,
बंगलोर (भारत)
दूरभास- +९१-९७४०१६६५२७.
E-mail- kkmallick@gmail.com
kundanmallick@yahoo.com
- 31 December, 2007 20:17
अंतिम फेसबुक अपडेट
लेखक: आदि यायावर मूलनाम: डा. कुमार पद्मनाभ पीयूस आफिस पहुँचि गेल छलाह. सबसँ पहिने अपन लैपटॉप खोलि फेसबुक में स्टेटस अपडेट केलाह आ ...


text:
शायद दुनिया क कोनो देश अपन युगपुरुष आ पहिल राष्टï्रपति क धरोहर, स्मृति आ प्रतीक चिन्ह कए एतबा उपेक्षित रखने होयत। जतय देश क राष्ट्रपिता महात्मा गांधी, प्रथम प्रधानमंत्री पंडित जवाहरलाल नेहरू क समाधि, स्मृति आ पैतृक घर मे बसल हुनकर स्मृति कए संजो कए संरक्षित राखल गेल अछि ओहि ठाम हुनका सब संग कंधा स कंधा मिला कए आजादी क लड़ाई लड़निहार, संविधानसभा क अध्यक्ष, देश क प्रथम राष्ट्रपति डॉ राजेंद्र प्रसाद क समाधि, स्मृति आ पैतृक घर सबटा बदहाली आ उपेक्षा क शिकार अछि। हुनकर 125म जयंती पर कोनो वार्षिक राजकीय समारोहक आयोजन नहि करबाक घोषणा करि केंद्र सरकार एक बेर फेर बिहार पुत्र, संविधान निर्माता आ दू बेर देशक राष्ट्रपति हेबाक गौरब पउनिहार देशरत्न डॉ राजेंद्र प्रसाद कए उपेक्षांजलि अर्पित केलक अछि।
पैतृक घर- जीरादई
हारिए ना हिम्मत बिसारिए ना हरिनाम
जाहि विधि राखे राम, ताहि विधि रहिए। ..इ शब्द, इ वाक्य लिखल अछि देशरत्न क गाम मे अवस्थित राजेंद्र शिशु उद्यान मे लागल हुनकर प्रतिमा क नीचा मे, जे उद्यान आइ मवेशी क चारागाह बनि चुकल अछि। प्रतिमा लग अंकित इ पक्ति हुनकर चाहनिहार कए सांत्वना देबा लेल शायद लिखल गेल अछि। किया कि हुनकर पैतृक घरक हालत सेहो एहि उद्यान स नीक नहि अछि। ओना कहबा लेल हुनको पैतृक निवास कए भारतीय पुरातत्व विभाग संरक्षित स्मारक घोषित केने अछि मुदा ओ सीवानक आनंद भवन नहि बनि सकल। सीवान जिला मुख्यालय स लगभग 16 किलोमीटर दूर जीरादेई गांव मे डॉ राजेंद्र प्रसाद क जन्म तीन दिसंबर, 1884 को मुंशी महादेव सहाय क परिवार मे भेल छल। लगभग 5 बीघा जमीन मे बनल हुनकर निवास मे महात्मा गांधी क सेहो ठहरल छथि, मुदा आइ कईटा कोठली मे खिड़की-किवाड़ तक नहि अछि। देशरत्न क उपेक्षा पर सीवान स नवनिर्वाचित निर्दलीय सांसद ओमप्रकाश यादव कहला जे राजेंद्र बाबू क जन्मस्थली सरकार क नजरि आइ धरि नहि आयल। जीरादेई कए एकटा पर्यटक स्थल क रूप मे विकसित करबाकचाही।
समाधि स्थल -पटना
लकड़ी स झांपल, कुत्ताक आरामगाह
बांस घाट स्थित राजेंद्र बाबूक समाधि स्थल तकबा मे परेशानी भ सकैत अछि। पिछला किछु साल पहिने तरूमित्र नामक संगठन पटनाक स्कूली छात्र स एकटा सर्वे मे इ पूछने छल जे राजेंद्र बाबूक समाधि कोन शहर मे अछि। आंकड़ा चौंका देलक मात्र तीन फीसदी छात्र एकर ठीक उत्तर द सकलाह। जाहि मे स एकटा छात्रा त राजेंद्र बाबूक संबंधी छलीह। हालात एखनो एहि बदलल अछि। साल मे दू दिन धोयल-माजल जाइवाला राजेंद्र बाबूक समाधि पर ओना आम दिन कुत्ताक मौजूदगी देखल जा सकैत अछि। समाधि पर लिखल हे राम मे स हे गायब होइत रहल अछि। लाइट गायब अछि। चौकीदार तकबा स नहि भेटत । छोट सन बनल उद्यान मे फूल कहिया उगल आ कहिया खत्म भेल इ कागजे पर पता लागि सकैत अछि। गौरतलब अछि जे समाधि स्थलक पर एहि छोट सन उद्यानक निर्माण 1984मे कैल गेल अछि। निश्चित रूप स इ स्थल पटना मे राजघाट या शांतिवन स नहि अछि। सच कहि त दिल्ली स्थित कोनो समाधि स्थल एकरा स सौ गुना बेहतर ढंग स बनाउल गेल अछि आ रख-रखाब भ रहल अछि।
जतए गेलन प्राण – पटना
10 गोटे तक नहि अबैत अछि स्मृति क फूल चुनबा लेल
पटना। नहि कतए कोनो बोर्ड आ नहि कोनो एहन इशारा जे आगू जखन घुमब आ बांस क खपच्ची स बनल अस्थायी पुलिया कए पार करब त सामने ओ उपेक्षित खपरैल क घर भेटत, जतए कोनो समय देश क प्रथम राष्ट्रपति भारत रत्न डॉ. राजेंद्र प्रसाद रहैत छलथि। एहि ठाम कए राजेंद्र स्मृति संग्रहालय नंबर-1 कहल जाइत अछि। भवन क बरामदा मे राजेंद्र बाबू क तस्वीर क अलावा और किछु नहि अछि। राष्ट्रपति क पद स जखन राजेंद्र बाबू अवकाश ग्रहण केने छलथि त अपन इच्छा क अनुसार एहि ठाम रहलथि। बिहार विद्यापीठ परिसर स्थित इ खपरैल क आवास स राजेद्र बाबू आजादी क लड़ाई मे अपनेक झोंकने छलथि। महात्मा गांधी सेहो कई बेर इ खपरैल मे ठहरल छलथि। एहि ठाम राजेंद्र स्मृति संग्रहालय सेहो अछि, जतए माह भरि मे तीन सौ टा लोक नहि अबैत अछि। जखन पूरा देश 3 दिसंबर कए देशरत्न डा. राजेंद्र प्रसाद क 125 वीं जयंती मनाबैत छल, तखन हुनकर एहि अतिप्रिय स्मृति पर ठीक स रोशनी क प्रबंध नहि कएल छल।


text: दड़िभंगा: मैथिली सिनेमा कें मजगूती दिअएबा ओ वैश्विक क्षितिज पर मिथिलाक पहिचान कें उजागर करबाक उद्देश्य सं शुरू भेल दरभंगा अंतर्राष्ट्रीय फ़िल्म फेस्टिवल केर दोसर संस्करण विगत सोमदिन सांझ पुरस्कार वितरणक संग संपन्न भेल. कामेश्वर सिंह संस्कृत विश्वविद्यालय केर दरबार हॉल मे आयोजित एहि फेस्टिवल मे सिनेमा जगत केर कतेको हस्ती भाग लेलनि. 8 फरवरी कें शुरू भेल ई फेस्टिवल तीन दिन धरि चलल. एहि मे मैथिली सहित कतेको सिनेमा केर स्क्रीनिंग भेल. मैथिली फ़िल्म सामा-चकेवा कें बेस्ट फीचर फ़िल्म केर अवार्ड देल गेल. बेस्ट डॉक्यूमेंट्री अवार्ड 'अप्पन माछ मखान कें, बेस्ट शॉर्ट फ़िल्म अवार्ड 'संवदिया' कें, बेस्ट सिंगर मेल अवार्ड 'कुञ्ज बिहारी मिश्र कें, बेस्ट सिंगर फीमेल अवार्ड 'दिव्या' कें, बेस्ट डायरेक्टर अवार्ड 'विजय कुमार' कें देल गेल. एकर संगहि इंटरनेशनल ओ नेशनल कैटेगरी मे सेहो अवार्ड देल गेल. फेस्टिवल मे फ़िल्म प्रदर्शनक संगहि रंगारंग कार्यक्रम सेहो राखल गेल छल. मेराज सिद्दिकी, अमन अभिषेक, आनंद शांडिल्य ओ ललित कुमार झा दरभंगा फ़िल्म क्लब दिस सं सक्रिय छलाह. (Report: मिथिमीडिया ब्यूरो)


text:
भागलपुर । पर्यटन विभाग कए धीरे धीरे बिहारक उपेक्षित स्थल दिस ध्यान जा रहल अछि। एहि क्रम मे उपेक्षित रहल ऐतिहासिक इब्राहिम खां मकबरा क सूरत बदलबाक प्रयास शुरू कैल गेल अछि। एकरा लेल जिला प्रशासन द्वारा कला संस्कृति आ युवा विभाग कए प्रस्ताव पठाउल गेल छल। प्रस्ताव मे कहलगांव स्थित एएसआइ (आकरेलॉजिकल सर्वे ऑफ इंडिया) क कंजरवेटर स मकबराक तकनीकी आ पुरातात्विक पहलू कए सेहो उभारबाक आग्रह कैल गेल छल। कला संस्कृति आ युवा विभाग एहि प्रस्ताव कए मंजूर कए आगूक कार्रवाई लेल काज शुरू करि देलक अछि। जिला पदाधिकारी नर्मदेश्वर लाल क अनुसार ऐतिहासिक स्मारक कए चिह्नित करबाक आ अभिलेखीकरण क लेल गठित समिति क रिपोर्ट क आधार पर अन्य स्मारकक जीर्णोद्धार क प्रस्ताव सेहो राज्य सरकार लग पठाउल गेल अछि। उल्लेखनीय अछि जे इ’समाद विक्रमशिला समेत जिलाक प्रमुख ऐतिहासिक स्थल आ स्मारक क उपेक्षा पर लगातार समाद प्रकाशित करैत आयल अछि। जिला प्रशासन क एहि कदम स स्थानीय लोक क संग पूरा बिहार गदगद अछि। सबहक कहब अछि जे चलू देर स सही मुदा ऐतिहासिक स्थल कए चिन्हित करि ओकर अभिलेखीकरण क लेल समिति क गठन करबा लेल आ इब्राहिम खां मकबरा क जीर्णोद्धार लेल जिला प्रशासन आ कला संस्कृति आ युवा विभाग दूनू धन्यवाद क प्रात्र अछि।
इतिहासकार क अनुसार इब्राहिम खां मुगल बादशाह जहांगीर क शासनकाल मे बंगाल क गवर्नर छलाह। जहांगीर क पुत्र शहजादा खुर्रम (शाहजहां) जखन अपन पिता क खिलाफ विद्रोह करि देलथि त एहि विद्रोह कए दबेबा लेल सन 1623 मे जहांगीर इब्राहिम खां कए एहि ठाम पठेलथि। इब्राहिम खां क दोसर नाम फतेह जंग सेहो छल। विद्रोह दबेबाक प्रयास मे इब्राहिम खां मारल गेलाह। जहांगीर क सिपहसलार हुनकर सिर मुगल दरबार मे पठेलक, जखनकि हुनकर शरीर कए गंगा क एहि पार जेकरा आब छोटी खंजरपुर क नाम स सब जनैत अछि, ओहि ठाम दफना देलक। हुनकर मजार कए लाल किला क दीवान-ए-खास क भांति भव्य बनाउल गेल छल। निर्माण क बाद स एखनधरि मात्र एक बेर सन 1845 मे एकर मरम्मत भेल अछि। ओकर बाद स इ ऐतिहासिक इमारत क उपेक्षा कैल जाइत रहल अछि। देखरेख क अभाव मे इ इमारत जर्जर भ चुकल अछि।
आइ उपेक्षाक कारण स मकबरा क चारू दिस अतिक्रमण भ चुकल अछि। एकर दीवार क संग लोक घर तक बना लेने अछि। जिलाधिकारी लाल एकरा अतिक्रमण मुक्त करबाक जिम्मेदारी अपर समाहर्ता कए सौंपलाह अछि। अपर समाहर्ता कहला जे ओ सदर अनुमंडलाधिकारी कए अतिक्रमण हटेबा लेल दिशा-निर्देश देलथि अछि। मकबरा कए अतिक्रमण मुक्त करबा लेल आ ओकर सौंदर्यीकरण करबा लेल जल्द काज शुरू होएत।
बदलत इब्राहिम खां मकबरा क सूरत
भागलपुर । पर्यटन विभाग कए धीरे धीरे बिहारक उपेक्षित स्थल दिस ध्यान जा रहल अछि। एहि क्रम मे उपेक्षित रहल ऐतिहासिक इब्राहिम खां मकबरा क सूरत बदलबाक प्रयास शुरू कैल गेल अछि। एकरा लेल जिला प्रशासन द्वारा कला संस्कृति आ युवा विभाग कए प्रस्ताव पठाउल गेल छल। प्रस्ताव मे कहलगांव स्थित एएसआइ (आकरेलॉजिकल सर्वे ऑफ इंडिया) क कंजरवेटर स मकबराक तकनीकी आ पुरातात्विक पहलू कए सेहो उभारबाक आग्रह कैल गेल छल। कला संस्कृति आ युवा विभाग एहि प्रस्ताव कए मंजूर कए आगूक कार्रवाई लेल काज शुरू करि देलक अछि। जिला पदाधिकारी नर्मदेश्वर लाल क अनुसार ऐतिहासिक स्मारक कए चिह्नित करबाक आ अभिलेखीकरण क लेल गठित समिति क रिपोर्ट क आधार पर अन्य स्मारकक जीर्णोद्धार क प्रस्ताव सेहो राज्य सरकार लग पठाउल गेल अछि। उल्लेखनीय अछि जे इ’समाद विक्रमशिला समेत जिलाक प्रमुख ऐतिहासिक स्थल आ स्मारक क उपेक्षा पर लगातार समाद प्रकाशित करैत आयल अछि। जिला प्रशासन क एहि कदम स स्थानीय लोक क संग पूरा बिहार गदगद अछि। सबहक कहब अछि जे चलू देर स सही मुदा ऐतिहासिक स्थल कए चिन्हित करि ओकर अभिलेखीकरण क लेल समिति क गठन करबा लेल आ इब्राहिम खां मकबरा क जीर्णोद्धार लेल जिला प्रशासन आ कला संस्कृति आ युवा विभाग दूनू धन्यवाद क प्रात्र अछि।


text:
Internet पर भारतीय भाषा कनेक विलंब सं उपस्थित भेल मुदा आब बेस सुदृढ़ भेल अछि. भारतीय Internet User केर विशाल संख्या कें देखैत तकनीक कंपनी सभ अपन उत्पाद भारतीय भाषा मे उपलब्ध करा रहल अछि. Google भाषा पर काज केनिहार कंपनी सभ मे शीर्ष पर अछि.
जें कि भारतक अनेक भाषा देवनागरी लिपि मे लिखल जाइछ त' गूगल लोकक सुविधा लेल free font उपलब्ध करओलक अछि. ई देवनागरी fonts मुफ्त मे अछि आ अपने एकरा सहजता सं उपयोग क' सकैत छी.
जनतब हो जे गैर-यूनिकोड इस्तेमाल केनिहार ब्लॉगर वा प्रकाशक लोकनि कें बेस समस्या होइत छलनि. कृतिदेव सन फॉन्ट्स मे टाइप केलाक बाद कनवर्ट करब कठिनाह छल. एही समस्या कें दूर करबाक प्रयास Google केलक अछि.
ऑनलाइन उपयोग लेल कतेको फॉन्ट्स टाका खर्च क' यूज कएल जाइत छल. गूगल आब मुफ्त मे यूनिकोड फॉन्ट्स उपलब्ध करा लेखक, पत्रकार आ छात्र लोकनि लेल बेस उपकारी काज केलक अछि.
Google Fonts कें नीचां देल लिंक सं डाउनलोड क' उपयोग क' सकैत छी.


text:
पटना । बिहार देशक सबस पैघ साइकिल बाजार है, मुदा एखन धरि बिहार मे साइकिल कारखाना नहि छल। एखन धरि बिहार मे लोहा आ बाजार भेलाक बावजूद पंजाब मे बनल साइकिल बिहार मे बिकाइत छल। मुदा आब हाजीपुर मे साइकिल फैक्ट्री लगबाक उम्मीद जगल अछि। देश क प्रमुख कंपनी टीआइ साइकिल्स अपन कारखाना खोलबा लेल जमीन ल लेलक अछि। इंडिगो एयरवेज सेहो राज्य मे पैघ निवेश करत। पटना मे एकर चारि सितारा होटल बनत। नीतीश सरकारक दोसर कार्यकाल मे निवेशक गति पहिल कार्यकाल स तेज अछि आ एखन धरि कुल 1500 करोड़ क निवेश भ चुकल अछि। ब्रिटेनिया, पार्ले, नेस्ले, गोदरेज जइसन कंपनी प्रदेश मे आबि चुकल अछि। राज्य निवेश प्रोत्साहन पर्षद (एसआइपीबी) क मंजूरी भेटलाक बाद तुरंत उद्योग विभाग टीआइ साइकिल्स कए जमीन उपलब्ध करा देलक अछि। उद्योग विभाग क प्रधान सचिव सीके मिश्रा क कहब अछि जे कंपनी बहुत जल्द साइकिल क उत्पादन आरंभ करि देत। ओना, कंपनी स एहन कोनो समझौता नहि भेल अछि जे ओकर बनाउल साइकिल मुख्यमंत्री साइकिल योजना क तहत खरीदल जाएत। मुदा बिहार मे बनल साइकिल क मांग बिहार मे अपने आप बढि जाएत।
टीआइ साइकिल्स क अलावा इंडिगो एयरवेज पटना मे एकटा फोर स्टार होटल बनाउत। एक माह क अंदर एकरा शहर क अंदर दू एकड़ जमीन मुहैया करा देल जाएत। ओ कहला जे निवेशक सरकार कए दोबारा सत्ता मे एबाक बाट ताकि रहल छलाह। सरकार ब्रिटेनिया, पार्ले, नेस्ले, गोदरेज आदि कंपनी कए जमीन मुहैया करा देलक अछि। अगिला एक माह क अंदर 200-250 करोड़ क आओर निवेश भ जाएत। इ सच अछि जे बहुत पैघ निवेश नहि भ रहल अछि मुदा बिहार मे निवेशक माहौल बनब उत्साहक गप अछि। राज्य क विभिन्न इलाका मे कारखाना खुलि रहल अछि। ककरो रोहतास मे जमीन देल जा रहल अछि, त ककरो बेतिया मे। एहि स उद्योग क डिस्पर्सल सेहो भ रहल अछि। देखल जाए त एखन धरि निवेश क 53 प्रस्ताव सरजमीन पर उतरि चुकल अछि, जेकर कारण स करीब 2,000 करोड़ टकाक निवेश भेल अछि। निवेश क सिलसिला शुरू भ चुकल अछि। उम्मीद कैल जा सकैत छी जे आगू पैघ कारखाना सेहो खुलत।
हाजीपुर मे खुलत साइकिल कारखाना
पटना । बिहार देशक सबस पैघ साइकिल बाजार है, मुदा एखन धरि बिहार मे साइकिल कारखाना नहि छल। एखन धरि बिहार मे लोहा आ बाजार भेलाक बावजूद पंजाब मे बनल साइकिल बिहार मे बिकाइत छल। मुदा आब हाजीपुर मे साइकिल फैक्ट्री लगबाक उम्मीद जगल अछि। देश क प्रमुख कंपनी टीआइ साइकिल्स अपन कारखाना खोलबा लेल जमीन ल लेलक अछि। इंडिगो एयरवेज सेहो राज्य मे पैघ निवेश करत। पटना मे एकर चारि सितारा होटल बनत। नीतीश सरकारक दोसर कार्यकाल मे निवेशक गति पहिल कार्यकाल स तेज अछि आ एखन धरि कुल 1500 करोड़ क निवेश भ चुकल अछि। ब्रिटेनिया, पार्ले, नेस्ले, गोदरेज जइसन कंपनी प्रदेश मे आबि चुकल अछि। राज्य निवेश प्रोत्साहन पर्षद (एसआइपीबी) क मंजूरी भेटलाक बाद तुरंत उद्योग विभाग टीआइ साइकिल्स कए जमीन उपलब्ध करा देलक अछि। उद्योग विभाग क प्रधान सचिव सीके मिश्रा क कहब अछि जे कंपनी बहुत जल्द साइकिल क उत्पादन आरंभ करि देत। ओना, कंपनी स एहन कोनो समझौता नहि भेल अछि जे ओकर बनाउल साइकिल मुख्यमंत्री साइकिल योजना क तहत खरीदल जाएत। मुदा बिहार मे बनल साइकिल क मांग बिहार मे अपने आप बढि जाएत।


text:
10 सितम्बर साँझ 7बजेसँ 11 सितम्बरक भिनसर 6बजे धरि ‘सगर राति दीप जरय’क 74म कथा गोष्ठी श्री श्याम दरिहरे जीक संयोजकत्वमे सिन्दूर कैम्प हजारीबाग (झारखण्ड) मे सु-सम्पन्न भेल। गोष्ठीक अध्यक्षता केलनि- श्री रमानन्द झा ‘रमण’ आ मंच संचालन श्री कमल मोहन चुन्नूजी।
झारखण्ड आ बिहार दुनू ठामक कथाकार अपन-अपन नूतन कथा/लघुकथाक पाठ केलनि यथा- सुन्दर भेल मधाई (प्रदीप बिहारी), अपन सन मुँह (लक्ष्मी दास), कचोट (शशिकान्त झा), अल्लूक चुमौन (रामदेव प्रसाद मण्डल ‘झारूदार’), मरनी बेटी (मिथिलेश मण्डल), कनफेरसँ मुँहफेर आ कुसियारक मारि (उमेश मण्डल), सुगन्धा (चौधरी जयंत तुलसी), भवडाह (जगदीश प्रसाद मण्डल), अधिकार (बेचन ठाकुर), एकरा की कहबै (रामविलास साहु), मदिराक प्रभाव (शिवकुमार मिश्र), पोस्टमार्टम (संतोष कुमार झा), महादुखी वा महासुखी (धनाकार ठाकुर), बौआइत मनोभाव (गिरजानन्द ठाकुर), टीश (अशोक) आ गामक सुगंध इन्टरनेट (श्याम दरिहरे)। पठित कथा आ लघुकथापर दू-टप्पी समीक्षा सेहो भेल।
ऐ अवसरपर पाँच गोट मौलिक आ दू गोट अनुदित पोथीक लोकार्पण भेल यथा- (1) मिथिलाक इतिहास (प्रो. राधाकृष्ण चौधरी) लोकार्पण श्री जगदीश प्रसाद मण्डल द्वारा। (2) A survey of Maithili literature (प्रो. राधाकृष्ण चौधरी) लो.- श्री अशोक। (3) कलानिधि (कालीकान्त झा ‘बूच’) लो.- श्री प्रदीप बिहारी। (4) रहए चाहैए गाछ (जीवकान्त) लो.- श्री तुलानन्द मिश्र। (5) धूंध के बावजूद (अजीत कु. आजाद) लो.- श्री जगदीश सिंह। (6) कठिन समय मे शब्द, हिन्दीक मैथिली अनुवाद (अजीत कु. आजाद) लोकार्पण- श्री जीवेन्द्रनाथ झा। (7) परती टूट रही है, मैथिलीक हिन्दी अनुवाद (अजीत कुमार आजाद) लोकार्पण- श्री रमानन्द झा ‘रमण’ द्वारा।
सगर राति दीप जरय'क 75म आयोजन श्री अशोक जीक संयोजकत्वमे पटनामे 10 दिस्मबर 2011केँ होएबाक संभावना।


text:
सम्भोग
सम्भोग वा यौन सम्पर्क मतलब यौन आनन्द वा प्रजननक लेल पुरूषक लिङ्ग स्त्रीक योनीमे प्रवेश करा घर्षण करी वीर्यपात होमए वाला क्रिया कहिक बुझल जाएय । [१][२]
जीव विज्ञानमे मैथुन आनुवंशिक लक्षणसभक संयोजन आर मिश्रणक एक प्रक्रिया छी, जे कि जीवक भाले या पोथी (जीवक लिंग या योनि) होएसे निर्धारित करैत अछी । मैथुनमे विशेष कोशिकासभ (ग्यामेट)क मिलन सँ नयाँ जीवक निर्माण होएत अछी, ओइमे माता-पिता दुवके लक्षण होएत अछी। गैमीट रूप तथा आकारमे बराबर भ सकैय ।पुरुष गैमीट (शुक्राणुं) छोट होएत अछी त पोथी गैमीट (अंडाणु) पैग होएत अछी। जीवक लिंग एहिमे निर्भर करै य कि ओ कोन गैमीट उत्पन्न करैत अछी - भाले गैमीट उत्पादन करैवाला पुरुष तथा पोथी गैमीट उत्पादन करैवाला के पोथी कहैत अछी।
विपरीत लिंगी[सम्पादन करी]
विपरीत लिङ्गी व्यक्तिसभ बीच एना होएत अछी।
समलिंगी[सम्पादन करी]
समलिङ्गी व्यक्तिसभ बीच एना होएत अछी।
समलिङ्गी महिला[सम्पादन करी]
समलिङ्गी (महिला) व्यक्तिसभ बीच एना होएत अछी।
समलिङ्गी पुरुष[सम्पादन करी]
समलिङ्गी (पुरुष) व्यक्तिसभ बीच एना होएत अछी। 250px|thumbnail|center|समलिंगी पुरुष
सन्दर्भ सामग्रीसभ[सम्पादन करी]
- ↑ Sexual intercourse Encyclopædia Britannica entry.
- ↑ "Sexual Intercourse", health.discovery.com, मूलसँ २००८-०८-२२-के सङ्ग्रहित, अभिगमन तिथि २००८-०१-१२।


text:
सेकेण्ड
सेकेण्ड (अन्तर्राष्ट्रीय इकाई प्रणाली चिन्ह: s), संकेताक्षर मे sec., समय क अंतर्राष्ट्रीय मानक इकाई छी। अंतर्राष्ट्रीय मानक मे समय क अन्य इकाइसभ सेकेण्ड क ही व्युत्पन्न अछी। ई इकाइसभ दस के गुनांक मे होएत अछी। एक मिलिसेकेंड सेकेण्ड क एक हजारिम भाग होएत अछी आर 'एक नैनोसेकेण्ड' सेकेण्ड क एक अरबम भाग होएत अछी।
विषय सूचीसभ
अन्तर्राष्ट्रीय सैकण्ड[सम्पादन करी]
अन्तर्राष्ट्रीय इकाई प्रणाली के अन्तर्गत, सैकण्ड क वर्तमान परिभाषा छी: आकृति:उक्ति[१] ई परिभाषा सीज़ियम परमाणु क विराम अवस्था मे शून्य कैल्विन पर बनाएल गेल अछी। विराम या आधार अवस्था शून्य चुम्बकीय क्षेत्र मे परिभाषित अछी।[१] सेकण्ड क अन्तर्राष्ट्रीय मानक चिन्ह छी s (देखी मानक ISO 31-1).
समय क अन्य इकाइसभ से तुलना[सम्पादन करी]
१ अन्तर्राष्ट्रीय सैकण्ड बराबर अछी:
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "Leap Seconds", Time Service Department, United States Naval Observatory, अभिगमन तिथि २००६-१२-३१।
बाह्य जडीसभ[सम्पादन करी]
- Official BIPM definition of the second
- Seconds and leap seconds by the USNO
- The leap second: its history and possible future


text:
बभनगामा, मधुबनी में मुशायरा
मधुबनी जिला के बिस्फी प्रखंड स्थित औंसी- बभनगामा गांव में अखिल भारतीय मुशायरा के आयोजन कएल गेल. एहि मुशायरा में रेल मंत्री लालू प्रसाद यादव, स्थानीय सांसद केंद्रीय गृहराज्य मंत्री डॉ शकील अहमद आओर केंद्रीय मानव संसाधन राज्यमंत्री मो. अली अशरफ फातमी सेहो मौजूद छलाह. रेलमंत्री लालू प्रसाद यादव के कहनाय छलन्हि जे काल्हि तक घाटा में रहय वाला रेल के ओ फायदा में लs आएल छथिन्ह. रेलमंत्री कहलथिन्ह जे पूरा मिथिला में रेल लाइन के जाल बिछा देल जाएत. मधुबनी... रहिका... बिस्फी... बेनीपट्टी... कमतौल तक प्रस्तावित रेल लाइन के लेल काज जल्दीए शुरू कएल जाएत. लालूजी लोक सभ के इहो भरोसा देलथिन्ह जे औंसी में रेल आरक्षण आओर टिकट काउंटर खोलल जाएत.
केन्द्रीय मानव संसाधन विकास राज्य मंत्री मो. अली अशरफ फातमी कहलथिन्ह जे उर्दू विश्वविद्यालय केर शिक्षण केन्द्र बनौला सं उर्दू के विकासक मार्ग खुलल अछि. मुशायरा के केन्द्रीय गृह राज्यमंत्री डा. शकील अहमद सेहो संबोधित कएलथिन्ह. हुनकर कहनाय छलन्हि जे उर्दू लोक में राष्ट्रीय एकता... अखण्डता लाबय आओर एक सूत्र में बांधय के काज करैत अछि .
केन्द्रीय मानव संसाधन विकास राज्य मंत्री मो. अली अशरफ फातमी कहलथिन्ह जे उर्दू विश्वविद्यालय केर शिक्षण केन्द्र बनौला सं उर्दू के विकासक मार्ग खुलल अछि. मुशायरा के केन्द्रीय गृह राज्यमंत्री डा. शकील अहमद सेहो संबोधित कएलथिन्ह. हुनकर कहनाय छलन्हि जे उर्दू लोक में राष्ट्रीय एकता... अखण्डता लाबय आओर एक सूत्र में बांधय के काज करैत अछि .
Subscribe to: Post Comments (Atom)


text:
मिथिलाक बेटी कए भेटल कल्पना स पैघ सफलता
शिवहर क बेटी कल्पना देश भरि मे टाॅॅप
पटना । विहारी प्रतिभा फेर अपन परचम फहरौलक। नेशनल एलिजि बिलिटी कम एंट्रेंस टेस्ट ( नीट) मे शिवहर जिलाक नरवारा गाँव क छात्रा कल्पना कुमारी देश भरि मे प्रथम स्थान प्राप्त कय परिवार सहित मिथिलांचल के गौरवान्वित कयलन्हि अछि. ओ 99.999921 परसेंटाइल प्राप्त कयलन्हि अछि. कल्पना के कुल 720 मे 691अंक प्राप्त भेल अछि। जीव विज्ञान मे 360 मे 360, भौतिक मे 180 मे 171अंक आ रसायन मे 180मे से 160 अंक प्राप्त भेल अछि।कल्पना क पिता श्री राकेश मिश्रा, टीचर ट्रेनिंग कालेज, डूमरा सीतामढ़ी मे इंसपेक्टर छथि आ माता ममता.देवी कन्या मध्य विद्यालय शिवहर मे शिक्षिका छथि। सी बी एस ई क दिस से जारी टाप -50 क सूची मे कल्पना क अतिरिक्त अन्य कोनो विहारी क नाम नहि छैक।
कल्पना 10 वीं परीक्षा जवाहर नवोदय विद्यालय, शिवहर से 2016 मे पास केलैथ जाहि मे हुनका 10 सी जी पी ए प्राप्त भेल छल। इंटर ओ ( विहार बोर्ड ) तरियानी कालेज से पास कयलन्हि। ओ आकाश इंस्टीट्यूट ,दिल्ली से नीट परीक्षा क तैयारी कयलन्हि। बेटी क सफलता क सूचना पबितहिँ हुनक माता पिता दिल्ली प्रस्थान क गेला।. कल्पना अपन तीन भाई बहिन मे सबसे छोट छथि। हुनक जेठ बहिन भारती कुमारी एन आई टी, पटना से बीटेक क डिग्री लेला कबाद इंडियन इंजीनियरिंग सर्विस क्लियर केलथि आ समप्रति विशाखापतनम मे पदस्थापित छथि। हुनक भाई प्रणय प्रताप आई आई टी, गुवाहाटी मे अंतिम वर्ष क छात्र छथि।


text:
पटना । बिहार औद्योगिक क्षेत्र विकास प्राधिकार (बियाडा) ओहन जमीन कए दोबारा वापस लेबा लेल एग्जिट पालिसी बनेलक अछि, जाहि पर आवंटन क कई साल बाद सेहो कोनो उद्योग नहि लगाउल गेल अछि। एहि मासक अंत तक एहि पालिसी क घोषणा करि देल जाएत। एकरा कार्यान्वित करबा लेल वन टाइम सेटलमेंट स्कीम लागू कैल जाएत। निवेश क कईटा नव प्रस्ताव कए देखैत उद्योग विभाग बियाडा क अधीन भूखंड क बेहतर उपयोग करबाक लेल इ योजना तैयार केलक अछि। जांचक क्रम मे विभाग कए पता चलल जे एहन कईटा भूखंड अछि जाहि पर कई साल पहिने उद्योग इकाइ कए आवंटित त कैल गेल, मुदा ओहि ठाम कोनो कारखाना नहि खुलल। आवंटित जमीन बेकार पड़ल अछि। उद्योग विभाग क प्रधान सचिव सीके मिश्रा कहला जे एहन जमीन कए वापस हासिल करि दोबारा आवंटन लेल एग्जिट पालिसी बनाउल गेल अछि। एहि स भूखंड मालिक आ विभाग, दूनू कए लाभ होएत। अगर कोनो उद्योग इकाई कए पांच साल पहिने पांच लाख मे कोनो भूखंड आवंटित भेल छल आ ओहि पर कोनो कारखाना नहि लागल अछि, त ओकरा एहि पालिसी क तहत विभाग पांच लाख स बेसी टका द जमीन वापस ल लेत। इ रकम एकमुश्त भुगतान कैल जाएत। फेर वापस लेल गेल जमीन कए नव निवेशक कए वर्तमान दर पर आवंटित कैल जाएत। एहि स बियाडा आ जमीन मालिक दूनू कए फायदा होएत। एहि पालिसी क उद्देश्य उद्योग लगेेबा लेल इच्छुक निवेशक कए जमीन उपलब्ध करायब अछि। ओ कहला जे एहि योजनाक सबस बेसी लाभ चीनी निगम क बंद पडल मिल कए खोलबा मे होएत। 15 टा मिल मे स 6टा मिल कए निजी हाथ मे सौंपल जा चुकल अछि। शेष 9टा चीनी मिल क जमीन कए अन्य उद्योग लगेबा लेल उपयोग करबाक सेहो विचार कैल जा रहल अछि। एहि 9टा चीनी मिल क लग मे काफी बेसी जमीन अछि। एकर उपयोग चीनी क अलावा दोसर प्रकार क उद्योग लगेबा क इच्छुक निवेशक कए आवंटित कैल जाएत। एहि स बेकार पड़ल जमीन क उचित उपयोग भ सकत।
मुख्य पृष्ठ समाचार उद्योगक नाम पर जमीन कब्जा आब संभव नहि


text:
मतदान के कम होए के लेल कइटा कारण बताएल जा रहल अछि. किछ लोकक कहनाय छनि जे वोट के लेल ई मौसम नीक नहिं अछि. एतेक गर्मी मे रौद मे ठाड़ भs वोट देबय लेल अपन बारी के इंतजार करनाय नीक नहिं. एकटा वोट देबय लेल किएक बीमार पड़ु. जतेक वोट नहिं देब ओतेक के दवा-दारु करय पड़त. छुट्टी के दिन लोक दलान पर बैसि ताश खेलय मे लागल रहलाह आ गप्प मारैत रहलाह. किछ दुपहरिया मे बाहर निकलय सं बचय लेल खाट... सफरी पर पड़ि रहलाह. कईठाम लोक के कहनाय छलनि जे कतेक देर ठाड़ रहलाह के बाद जखन नंबर आएल त लिस्ट मे नामे गलत होबाक कारणे वोट नहिं दs पएलहुं. किछ लोक के त इहो कहनाय छनि जे आरजेडी-एलजेपी आओर कांग्रेस के एक दोसरा के खिलाफ लड़य के कारण किछ लोक संशय मे पड़ि वोटे देबय नहिं पहुंचलाह. मधुबनी मे त कांग्रेस के शकील अहमद जी के खिलाह आरजेडी के अब्दुल बारी सिद्दीकीजी के ठाड़ करय सं सेहो किछ मतदाता खिसियाएल छलाह. कहय वाला लोक त इहो कहय छथिन्ह जे पहिने मतदाता पत्र सं वोटिंग होए छल त एकमुश्त वोट छापल जाए छल मुदा आब ईवीएम मशीन... चुनाव आयोग के सख्ती आओर लोक के जागरुक होए के कारण बूथ कैप्चरिंग आसान नहिं रहि गेल अछि. एहि सं जे असल वोट छल सेहे पड़ल अछि. एहि तर्क मे सेहो किछ दम अछि.
ओना जे कहिऔ बिहार मे वोट कम पड़य के एकटा आओर सभ सं महत्वपूर्ण कारण ई अछि जे आब लोक गाम - घर मे रहैत कहां छथिन्ह. बिहार के कोनो गाम घर मे जाउ. हर घर - परिवार सं दु चारि टा लोक दिल्ली... पंजाब... हरियाणा... असम... मुम्बई त कोलकाता मे छथिन्ह. विद्यार्थी सभ सेहो पढ़ाई- लिखाई लेल दिल्ली... बंगलौर... पूणे ...कोटा के रूख कएने छथि. जखन बेसि लोक काम -काज... पढ़ाई-लिखाई लेल गाम-घर सं बाहरे छथिन्ह त फेर वोट के देथिन्ह. आओर जखन वोट नहिं देथिन्ह त प्रतिशत त कम होएबे करत. कि कहबाक अछि अहां के ?


text:
अंतिम पेज..................................
Saturday, October 18, 2014
चोरक चोरबती
चोरक चोरबती
आने दिन जकाँ आत्मानन्द बाबा दिन लहसिते अपन काज उसारि, दिशा-मैदानसँ आबि दरबज्जाक आङ्गनमे सोंफ बीछा बैसिते रहथि आकि सुगिया दादी चाह नेने आगूमे ठाढ़ भेली। गर लगा कऽ बैसिते (गरक माने ई भेल आत्मानन्द बाबा बिछानक एक छोरपर बैसि आगू दिस तकैत अगिला छोर बच्चा सभले छोड़ि देलखिन) हाथमे चाहक गिलास धड़बैत दादी ई सोचि ठाढ़ भऽ गेली जे किछु खगता हेतनि तँ बजबे करता, तइ सुनैले। मुदा सभ काजक गर देखि बाबा चुपे रहला। बतलग्गू रोग तँ धेने नै छन्हि जे अनका जकाँ अनेरो किछुसँ किछु बजैत रहलौं। िकछु समए अँटकला पछाति दादी बूझि गेली। आङ्गन दिस घूमि गेली। तेतबेमे टोलक स्कुलिया धिया-पुता एकाएकी आबए लगल। बाबाकेँ चाह पीबैत देखि आगूमे, बाबा दिस घूमि-घूमि बैसैत गेल। अङ्गनाक डेढ़ियापर अबिते सुगिया दादी पाछू उनटि तकली तँ चारि-पाँचटा बच्चा देखि मन मुस्कीयेलनि। मुस्कीयेलनि अपन निअमित काजपर। जँ कनीओं बिलम होइतए तँ अगिला काजमे बुड़हाकेँ बाधा होइतनि किने? जेकर भागी के बनैत? अपन पतिव्रत निअम मनमे जगलनि। जगिते ठोर पटपटेलनि-
“पतिव्रत काजक रूपमे नै मात्र लोक शब्दक रूपमे बुझैए।”
मुदा लगले जेना कियो ठोंठ पकड़ि कऽ दाबि देलकनि, तहिना ठोरक पटपटी बन्न भेलनि। आङ्गनक ओसारपर बैसि चाह पीबए लगली।
चाह पीबिते बाबाक मन खनहन भेलनि। खनहन मन खनखनेलनि-“सञ्च-मञ्च भऽ बैइसै जाह। जेकरा जे बुझैक हुअ से बेराबेरी बजै जाह।”
अंतिम पेज..................................
गोविन्दक जिज्ञासा बाबा अँकलनि। आँकि कऽ गुलेतीक गोली जकाँ ठिकिआ कऽ बजला-
“बौआ गोविन्द, जेते दूर तक सुजोत चलैए, तेते दूर तक कुजोतो चलैए, केतौ-केतौ बेसीओ चलैए आ केतौ-केतौ कमो चलैए, मुदा से नै। वएह सुजोत कुजोतक बती बनि चोरबती बनि गृहवासू भऽ गेल।”
बाबाक बात सुनि अपन जिद्दपन धेने गोविन्द बाजल-
“बाबा, अखनि सुनलाहा भेल, आङ्गन जा जखनि ओकरा उचारब-विचारब, तखनि हँ-निहँस काल्हि कहब।”
गोविन्दक जिज्ञासा देखि आत्मानन्द बाबाक मनमे हौहटि-कलकलि कुरूऐनी जकाँ सुआस पड़लनि। बजला-
“बाउ गोविन्द, काल्हि काल्हि अछि। आइ ठीक छह किने?”
हँसैत गोविन्द बाजल-
“हँ बाबा।”¦८८४¦
Subscribe to: Post Comments (Atom)


text:
4.28 करोड़ क लागत सँ गया आ बोधगया क धार्मिक पर्यटन स्थल सबकए बदलत सूरत
मणिभूषण राजू
गया । ‘स्वदेश दर्शन योजना’ क तहत जिला क धार्मिक आ पर्यटन स्थल सबहक विश्वस्तरीय सुविधा युक्त बनेबाक प्रयास तेज भए रहल अछि । गया शहर आ बोधगया क अलग-अलग धार्मिक आ पर्यटन स्थल क विकास आ सौंदर्यीकरण पर 4.28 करोड़ टकाक खर्चक योजना बनल अछि । गया आ बोधगया क सौंदर्यीकरण क काज स्वदेश दर्शन योजना क तहत भए रहल अछि । एहि योजना क काजक जायजा लेबाक हेतु केन्द्रीय पर्यटन मंत्रालय क सचिव रश्मि वर्मा आ संयुक्त सचिव सुमन बिल्ला गया पहुँचलथि ।
डीडीसी राघवेंद्र सिंह आ आन पर्यटन विभागक अधिकारी सभसंग केन्द्रीय टीम विष्णुपद मंदिर, देवघाट, बोधगया, डुंगेश्वरी, सुजाता कुटीर क भ्रमण कए प्रसाद योजना आ स्वदेश दर्शन योजना क तहत चालू काजक मुआयना कएलथि। केन्द्र सरकार दिस से पर्यटक स्थल कए विश्वस्तरीय सुविधा युक्त बनेबाक लेल प्रसाद योजना क तहत विष्णुपद मंदिर क लगीच फल्गु नदी क घाट पर बनल देवघाट सँ डंडीबाग धरि सौंदर्यीकरण क काज कैल जा रहल अछि । एहि पर करीब 12 करोड़ खर्च करबाक प्रस्ताव अछि ।
विश्वस्तरीय सुविधायुक्त बनत धार्मिक आ पर्यटन स्थल
एहि योजना क तहत धार्मिक आ पर्यटन क लिहाज सँ महत्वपूर्ण स्थल कए विश्वस्तरीय सुविधा सँ सम्पन्न बनेनाई अछि । एहि सभ स्थल कए बिजली, पानि आ सड़क सनक मूलभूत सुविधाक संगे बेहतर पार्किंग, रहबाक लेल अतिथिगृहक निर्माण सबहक योजना बनाओल गेल अछि ।
एहि योजनाक अनुसार तीर्थ-स्थल पर ठहराव, पेयजल, स्नानागार, शौचालय, साफ-सफाई, बिजली, सुरक्षा संगे आन सब सुविधा उपलब्ध करेबाक योजना बनाओल गेल अछि । संगहि सब स्थल पर सुविधा सबकए उचित बहाली लेल केयरटेकर क तैनाती क व्यवस्था सेहो भए रहल अछि ।


text:
हिमकर श्याम
कहियो एपेलबी अपन रिपोर्ट मे कहने छलाह जे सबस नीक प्रशासन क इनल-चुनल राज्य मे बिहार सेहो एकटा अछि। 1952 तक इ राज्य सबस सुशासित राज्य मे एक छल। एहि ठाम सबस पहिने जमीन्दारी क उन्मूलन भेल छल। गांधीजी अपन आंदोलन बिहार स शुरू केने छलाह। आजादी क बाद क सबस पैघ जनान्दोलन क श्रेय सेहो एहि राज्य कए अछि। फेर एहनो दौर आयल जे बिहार लगातार नीचा लुढ़कैत चल गेल। अराजक राज्य क पीड़ा कए महसूस केलक। राजनीति क अपराधीकरण, घोटाला आ भ्रष्टाचार क सिरमौर बनल। बिहार क माथ पर बीमारू राज्य क तमगा सेहो लागल। समय फेर करवट लेलक अछि। बिहार विकास क मुख्यधारा मे लौटए लागल अछि। अराजकता आ जंगलराज्य क कारण लगभग खत्म भ चुकल लोकक उम्मीद फेर लौटए लागल अछि। शासन क प्रति हुनकर दिल मे एकटा आस जगल अछि। बीमारू राज्य क ठप्पा हटाकए बिहार कए विकसित राज्य क श्रेणी मे ठार करबाक कवायद शुरू भ गेल अछि। योजना आयोग क उपाध्यक्ष मोंटेक सिंह अहलुवालिया सेहो मानैत छथि जे बिहार विकास क राह पर चलि पड़ल अछि। कानून आ व्यवस्था मे प्रत्यक्ष
सुधार देखा रहल अछि। स्वास्थ्य आ बुनियादी ढांचा मे सराहनीय काज कैल गेल अछि। इंडिया टुडे द्वारा कराउल गेल एकटा अध्ययन क अनुसार बिहार प्राथमिक स्वास्थ्य क क्षेत्र मे सबस तेज विकास वाला राज्य अछि। पिछला पांच वर्ष मे सड़क निर्माण पर 15,700 करोड़ खर्च कैल गेल अछिं। विकास क संकेत स जनता धर्म आ जाति स ऊपर उठि कए विकास क नाम पर वोट देलक। नीतीश सत्ता मे लौटलाह आ बेहतरी दिस डेग बढ़बैत अपन दोसर पारी क सौ दिन पूरा सेहो करि लेलथि। दोबारा मुख्यमंत्री बनलाक बाद नीतीश भ्रष्टाचार क खात्मा लेल महत्त्वपूर्ण आ साहसिक कदम उठेलाह। अपन संपत्ति क खुलासा केलथि। मंत्री कए सेहो एहन करबा लेल प्रेरित केलथि। आब सरकारी अधिकारी आ कर्मचारी कए अपन संपत्ति क ब्योरा सावर्जनिक करबा लेल कहलथि अछि। एहि प्रक्रिया मे एखन विधायक, नगर निकाय आ पंचायत क जनप्रतिनिधि कए शामिल कैल जेनाइ बाकी अछि। नीतीश क सौ दिन क कार्यकाल क सबस पैघ उपलब्धि विधायक निधि कए समाप्त करब अछि। विकास क नाम पर बनल एहि कोष स प्रतिवर्ष करोड टकाक बंदरबांट होइत रहल अछि। नीतीश स्पष्ट संकेत देलथि अछि जे सरकारी धन लुटनिहार अधिकारी होइत कर्मचारी, ककरो कोनो कीमत पर बख्शल नहि जाएत। भ्रष्टाचारी कए कालाधन कए वापस सरकारी खजाना मे आनब हमर प्राथमिकता अछि। एहि बीच आइबीएन 7 आ आउटलुक क तेसर डायमंड स्टेट अवार्ड मे बिहार कए स्पेशल ऐचीवमेंट अवार्ड देल गेल अछि। इ महज एकटा शुरुआत अछि। एखन बहुत किछु करब बाकी अछि। बिहार क विकास मे सबस पैघ बाधा भ्रष्टाचार अछि। सड़न पूरा व्यवस्था मे अछि। नगर निकाय आ पंचायत जतए जनता क सीधा सरकार स संबंध हुए ओतहु भ्रष्टाचार कए रोकए पडत। जिला पंचायत सदस्य स लकए ग्राम प्रधान तक भ्रष्टाचार क घेरा मे छथि। ग्रामीण विकास क अधिकतर काज क जिम्मा पंचायत क लग मे अछि। पंचायत भ्रष्टाचार आ लूट खसोट क केंद्र बनल अछि। सरकार क दिस स बनैवाला सड़क, नाली आ अन्य विकास कार्य क लेल आयल धनराशि मे सेहो लूट होइत अछि। यदि भ्रष्टाचार कए मिटेबाक अछि त ग्राम पंचायत स्तर स शुरुआत करए पडत। सरकार कए मनरेगा आ अन्य कल्याण कार्यक्रम क क्रियान्वयन मे पारदर्शिता आनए पडत। ट्रांसपरेंसी इंटरनेशनल इंडिया सेंटर फॉर मीडिया स्टडीज क एकटा अध्ययन क अनुसार गरीबी रेखा क नीचा जीवन व्यतीत करनिहार परिवार कए मूलभूत आ जरूरी 11 सरकारी सेवा कऐ प्राप्त करबा लेल भारी रिश्वत दिए पडैत अछि। इ रिपोर्ट 2007 क अछि। एहि रिपोर्ट स इ तथ्य सामने अबैत अछि जे सार्वजनिक वितरण प्रणाली, ग्रामीण रोजगार गारंटी योजना, मध्याह्नन भोजन, खाद्य सुरक्षा, पोलियो उन्मूलन क संग स्वास्थ्य लाभ आ भोजन क अधिकार संबंधी योजना कौन हद तक जमीनी स्तर पर लूट आ भ्रष्टाचार क हिस्सा बनल अछि।
रिपोर्ट क अनुसार भ्रष्टाचार क सबस गंभीर मामला वाला पांचटा राज्य मे बिहार सेहो शामिल अछि। सरकारी खजाना क लाभ जे कियो उठा रहल अछि, चाहे ओ एनजीओ हुए, ठेकेदार हुए, राशन दुकानदार हुए, सब पर निगरानी जरूरी अछि। राजनीतिज्ञ, कारोबारी, ठेकेदार आ सरकारी अधिकारी क गठजोड़ क कारण स भ्रष्टाचार क समस्या विकराल रूप मे हमर सामने अछि। चुनाव मे बहाउल जा रहल टका क सीधा संबंध नेता, अफसरशाह आ पंूजीपति क एहि भ्रष्ट गठजोड़ स अछि। टैक्स क चोरी, मिलावट, जमाखोरी, रिश्वतखोरी आ दलाली भ्रष्टाचार क अलग-अलग रूप अछि। कर्त्तव्य क प्रति लापरवाही, भाई-भतीजावाद, सिफारिश, कामचोरी भ्रष्टाचार क मान्य व्याख्या मे नहि अबत अछि, एहि पर निगरानी जरूरी अछि। पांच वर्ष विधायक रहबा पर कुनबा धनवान भ जाइत अछि। जीबा क शैली मे गुणात्मक परिवर्तन आबि जाइत अछि। इ देख कए कौतूहल होइत अछि जे जतबा वेतन आ भत्ता पर आम आदमी कए रोजर्मरा क परेशानी उठबै पडेत अछि ओतबा मे जनप्रतिनिधि आ सरकारी कर्मचारी एतबा समृद्धि कतए स भ जाइत छथि। मंत्री क संपत्ति क घोषणा केतबा सही अछि, इ देखए पडत। निजी बैंक, बीमा आ चाटर्ड कंपनी नाजायज संपत्ति कए जायज बनेबाक कारोबार मे शामिल अछि। पेट्रोल पम्प, गैस आ मटिया तेल क एजेंसी क सेहो जांच हेबाक चाही जे बो कनकर नाम पर अछि। अक्सर राजनीतिक कार्यकर्त्ता आ नेता क संबंधी एहन आबंटन मे तरजीह ल लैत छथि।
जतए उम्मीद होइत अछि, ओहि ठाम अपेक्षा सेहो बढ़ि जाइत अछि। बदलाव क बयार गाम तक नहि पहुंचल अछि। गाम क लोक विकास क आस लगेने बैसल छथिं। राज्य क ग्रामीण आबादी क विशाल भाग प्रति वर्ष बाढ़ि क चपेट मे आबि जाइत अछि। राहत संबंधी व्यापक प्रयास क बावजूद आइ सेहो कोसी क
बाढ़ पीड़ित अस्थाई शिविर मे रहि रहल छथि। सड़क आ पुल कए नष्ट भ जेबा स ओ अलग-थलग पड़ल छथि। प्रत्येक वर्ष बाढ़ि क आशंका बनल रहैत अछि। कोसी पीड़ित क पुनर्वास क लेल जे करार कैल गेल अछि ओकरा सख्ती स जमीनी स्तर पर उतारल जाए। कृषि आ सड़क क संग-संग बाढ़ि प्रबंधन आ आपदा स निपटबाक तैयारी हेबाक चाही। बंद पड़ल कारखाना क पुनरूद्धार करबाक चाही । क्षयग्रस्त भ चुक राज्य ट्रांसपोर्ट क बस, बिजली बोर्ड आ कॉऑपरेटिव कए सुधारबाक जरूरत अछि। किसान क लेल बहुत योजना शुरू त कैल गेल अछि मुदा जरूरतमंद किसान कए ओकर लाभ नहि भेट रहल अछि। भ्रष्टाचार पर पहल करैत नीतीश मिसाल पेश केलथि अछि। स्पेशल कोर्ट क तहत भ्रष्ट तरीका स अर्जित धन कए सरकार जब्त करि रहल अछि। सरकार नौकरशाही कए साफ-सुथरा बनेबाक कोशिश मे जुटल अछि। विकास मे सबस जरूरी अछि सरकार आ जनता क बीच पारदर्शिता बनल रहए। सरकारी कार्य मे गलती, लापरवाही आ भ्रष्टाचार करनिहार क विरू़द्ध त्वरित कार्रवाई भ रहल अछि। एहन संभव नहि जे रातो-रात स्थिति बदलि जाएत। भ्रष्टाचार पर पूरा रोक लागि जाएत। मुदा नीतीश क रूख स एहिपर लगाम जरूर लागत। संगहि बिहार स पूर्णतः खारिज भ चुकल विवेक क स्वर समय-समय पर सुनाई पडै़त रहत।
100 दिन – किछु डेग बेहतरी दिस
हिमकर श्याम


text:
डॉ मोहन मिश्र के पद्मश्री सम्मान
चिकित्सा क्षेत्र में अमूल्य योगदान के लेल हिनका ई सम्मान मिलतन्हि.
डॉ साहेब अखन दरभंगा के बंगालीटोला मे रहय छथिन्ह. मुदा मोहन जीक जन्म 1937 मे मधुबनी जिलाक राजनगर प्रखंड के कोइलख गाम मे भेलन्हि. मोहन जी अनिरुद्ध
मिश्र जीक पुत्र छथिन्ह.
हिनकर एहि सम्मान सं कोइलख गाम आई गर्व महसूस करि रहल अछि.
मोहन मिश्र जी विश्व स्वास्थ्य संगठन...डब्ल्यूएचओ के संग मिलक कालाजार पर शोध क चुकल छथिन्ह. दरभंगा मेडिकल कॉलेज हॉस्पिटल...डीएमसीएच सं डॉक्टरी क आगां के पढ़ाई लंदन गेलखिन्ह.
बाद मे डॉ साहेब डीएमसीएच मे मेडिसीन के एचओडी सेहो बनलखिन्ह.हिनका लिखय-पढ़य सं विशेष लगाव छनि. डॉ मिश्र कइटा किताब सेहो लिख चुकल छथिन्ह.
हिनका संग बिहार के एकटा आओर चिकित्सक सारण-छपरा के डॉ नरेंद्र कुमार पांडेय जीके सेहो पद्मश्री सम्मान देबय के घोषणा कएल गेल. नरेंद्र जी आईकाल्हि हरियाणा के फरीदाबाद मे रहय छथिन्ह. हिनका हरियाणा सरकार के सिफारिश पर ई सम्मान देल गेलन्हि.
अहां के ई जानि के अचरज होएत जे बिहार सरकार के तरफ सं एहि बेर सम्मान के लेल एको टा नाम के सिफारिश नहि कएल गेल छल.
डॉ मोहन मिश्र जी के जे सम्मान मिललन्हि ओ केंद्र के सिफारिश पर मिललन्हि. केंद्र सरकार के तरफ सं हर साल अक्तूबर तक राज्य सरकार सं पद्म सम्मान के लेल नाम मांगल जाएत अछि. मुदा बिहार सरकार के तरफ सं एकोटा नाम नहि भेजल गेल.
एहि बेर 127 लोग के पद्म सम्मान देल जा रहल अछि. एहि मे दू पद्म विभूषण, 24 पद्म भूषण आओर 101 पद्मश्री सम्मान अछि.
1 comment: